Uredba za štelu Vlade FBiH: Bez konkursa u javnom sektoru zaposleno 330 osoba! – Magazin Plus\nHome/-TopSLIDE/Uredba za štelu Vlade FBiH: Bez konkursa u javnom sektoru zaposleno 330 osoba!\nUredba za štelu Vlade FBiH: Bez konkursa u javnom sektoru zaposleno 330 osoba!\n“Zahvaljujući” Uredbi Federalne vlade od 2019. do 2020. u radni odnos bez konkursne procedure u javni sektor FBiH primljeno je 330 osoba. Parlament uopće nije razmatrao izvještaj koji mu je dostavio Ured za reviziju\nPiše: B. Mrkić-Radević Vlada Federacije BiH i javna preduzeća nastavljaju sa netransparentim zapošljavanjem – zaključak je revizije. Ured za reviziju institucija u FBiH 2018. objavio je izvještaj o zapošljavanju u javnim ustanovama i dao preporuke Federalnoj vladi, ministarstvima i javnim preduzećima kako bi se ovaj proces poboljšao. Jučer je Ured objavio Izvještaj revizije učinka Transparentnost zapošljavanja u javnim preduzećima FBiH, u kojem je obrazloženo da li su institucije ispoštovale preporuke date u izvještaju za 2018. godinu.Ured je tada izdao 11 preporuka ali nova revizija pokazuje da nijedna od njih nije u potpunosti realizovana: devet je realizovano djelimično, a po dvije se nije ni postupalo.\nŠta znači djelimična realizacija preporuka pokazuje primjer usvajanja Zakona o izmjenama i dopunama Zakona o radu, kojim je propisana obaveza da se zapošljavanje u javnom sektoru vrši nakon provedenog postupka obaveznog javnog oglašavanja.Ali nakon usvajanja, Vlada Federacije je početkom 2019. donijela Uredbu o postupku prijema u radni odnos u javnom sektoru FBiH, kojom su predviđene iznimke od obaveze zapošljavanja putem javnog oglašavanja. Zahvaljujući toj uredbi, većina javnih preduzeća može zaobići obavezno javno oglašavanje:\n– Javna preduzeća FBiH i dalje dio zapošljavanja vrše bez javnog oglašavanja, čime nije u potpunosti ispoštovan princip transparentnosti – navodi se u izvještaju. “Zahvaljujući” upravo toj Uredbi Federalne vlade od 2019. do 2020. u radni odnos bez konkursne porocedure u javni sektor FBiH primljeno je 330 osoba. Tako su direktno oštećeni svi potencijalno zainteresovani za te poslove: – Javna preduzeća su u posmatranim godinama koristila mogućnosti propisane Uredbom o postupku prijema radnika u radni odnos u javnom sektoru FBiH, te su u periodu 2019–2020. godine, od ukupno primljenih 1.500 novih radnika, 330 radnika, odnosno 22% zaposlili bez konkursa/oglasa. U slučajevima kada se zapošljavanje vršilo bez javnog oglašavanja nije osigurana transparentnost, jer informacije o zapošljavanju nisu bile dostupne javnosti i svim nezaposlenim koji traže posao.\nNi nadležna federalna ministarstva nisu izradila procedure koje bi omogućile efikasno provođenje nadzora, praćenje rada i monitoring u javnim preduzećima iz njihovog resora.Također, u posmatranim godinama nije vršena odgovarajuća kontrola načina i postupka zapošljavanja u javnim preduzećima:\nNajčešće korišteni i internim aktima propisani načini zapošljavanja bili su zapošljavanje kandidata na osnovu zaprimljenih individualnih prijava za posao, odnosno neposrednim izborom „poznatog kandidata“. Revizijom je konstatovano da su i jedan i drugi način netransparentni. Zapošljavanje u javnim preduzećima FBiH rijetko se provodilo putem konkursa/oglasa, a konstatovano je da ni ovaj način zapošljavanja nije zadovoljavao kriterije transparentnosti.


Da li organske aerosoli imaju uticaj na životnu sredinu? - ecoportal.me\nNa koji način kuvanje utiče na kvalitet vazduha\nOrganske aerosoli – poput onih koji se oslobađaju tokom kuvanja obroka – mogu ostati u atmosferi nekoliko dana zbog nanostruktura koje formiraju masne kisjeline prilikom ispuštanja u vazduh.\nIdentifikovanjem procesa koji kontrolišu kako se ove aerosoli transformišu u atmosferi, naučnici će moći bolje da razumiju i predvide njihov uticaj na životnu sredinu i klimu.\nU studiji objavljenoj u časopisu Atmosferska hemija i fizika (Atmospheric Chemistry and Physics), naučnici su bili u mogućnosti da analiziraju određena molekularna svojstva koja kontrolišu koliko se brzo emisije aerosoli mogu razgraditi u atmosferi.\nZatim, koristeći teorijski model u kombinaciji sa eksperimentalnim podacima, tim je bio u stanju da predvidi koliko vremena aerosoli koje su nastale tokom kuvanja mogu ostati prisutne u životnoj sredini.\nAerosoli u vazduhu | Foto: aerosol.si\nOve vrste aerosoli su dugo bile povezane sa lošim kvalitetom vazduha u urbanim sredinama, ali je njihov uticaj na klimatske promene koje je uzrokovao čovjek teško procijeniti. Razlog za to je raznovrsnost molekula koji se nalaze u aerosolima i njihove različite interakcije sa okolinom.\nVodeći autor studije, dr Kristijan Pfrang, sa škole za geografiju, nauke o Zemlji i životnu sredinu Univerziteta u Birmingemu, rekao je: „Aerosoli čije je poreklo nastanka u kuvanju čine do 10 odsto emisija PM čestica u Velikoj Britaniji. Pronalaženje tačnih načina da se predvidi njihovo ponašanje daće nam mnogo preciznije metode da ustanovimo njihov doprinos klimatskim promenama.”\nIstraživanje je finansirao Savjet za istraživanje prirodne sredine, a podaci su dobijeni i analizirani korišćenjem računarskog alata visokih performansi pod nazivom BlueBEAR, razvijenog na Univerzitetu u Birmingemu. BlueBEAR koristi neke od najnovijih tehnologija za brzo procesuiranje velike količine podataka uz minimiziranje potrošnje energije korišćenjem direktnog hlađenja uređaja vodom.\nzagađenje vazduhazagađenje životne sredine


Nestao novinar koji je istraživao ubistvo Olivera Ivanovića - Jutarnji GLASnik\nNovinar Stefan Cvetković iz Bele Crkve najverovatnije otet\nNovinar Stefan Cvetković iz Bele Crkve, koji je istraživao ubistvo Olivera Ivanovića noćas je nestao, potvrdilo je Beti nekoliko izvora iz Bele Crkve. Policija je saopštila da je raspisala potragu, a da je o događaju obavešteno i nadležno tužilaštvo.\nNovinaru Stefanu Cvetkovićem iz Bele Crkve, gubi se svaki trag od četvrtka uveče. Njegov auto pronađen je ispred zgrade u kojoj je živeo i sumnja se da je otet. Nezvanično se može čuti da je pored vozila pronađen i njegov ručni sat, sa pokidanom narukvicom.\nKako je ranije saopšteno iz novinarskih udruženja, on je u poslednje vreme bavio osetljivim temama, između ostalog i ubistvom u Kosovskoj Mitrovici jednog od lidera kosovskih Srba Olivera Ivanovića.\nČesto u žiži javnosti-ispitivan zbog ubistva Olivera\nCvetković je novinar frilenser, koji je često bio u žiži javnosti zbog škakljivih tema, kojima se bavio. Zbog toga mu je više puta prećeno, o čemu je javno govorio\nPoslednji put je u žiži bio 19. maja, kada je, kako je ispričao, šest sati bio zadržan na administrativnom prelazu Jarinje, gde ga je kosovska policija ispitivala o njegovim saznanjima o ubistvu Olivera Ivanovića. Cvetković je, inače, u februaru održao konferenciju u Beogradu, na kojoj je pokazao fotografije osoba koje su navodno likvidirale Ivanovića i za to, kako je tvrdio, dobili 40.000 evra.\nPoznat je i po tome što je 2014. vozio kroz Hrvatsku noseći srpsku zastavu na haubi „juga“, a potom je kroz Srbiju vozio hrvatsku zastavu.\nIzvor:Beta Foto: Medija centar Beograd\nTagged NOVINARA, oliver, ubistvo


Prezentacije u okviru projekta „Snaga na mestu“ – Volonterski Centar Vojvodine\nU okviru projekta ”Snaga na mestu” u proteklih nekoliko nedelja realizovali smo posete 4 lokalne zajednice u saradnji sa našim partnerima Kancelarijama za mlade i udruženjima u Beloj Crkvi, Irigu, Sremskoj Mitrovici i Tavakutu.\nU svakom od ovih divnih mesta održali smo prezentaciju o radu Volonterskog centra Vojvodine, projektu ”Snaga na mestu” i svim planiranim projektnim aktivnostima. Upoznali smo se sa sjajnim i entuzijastičnim učenicima srednjih škola sva četiri mesta i zajedno pričali o položaju i potrebama mladih Vojvodine, što ćemo dalje razviti kroz istraživanje koje sprovodimo u okviru istog projekta.\nBela Crkva (Kancelarija za mlade Bela Crkva)\nIrig (Razvojni centar Vojvodine, Kancelarija za mlade Irig)\nSremska Mitrovica (Kancelarija za mlade Sremska Mitrovica)\nTavankut (HKPD Matija Gubec)\nSledeća aktivnost koja nas čeka je obuka za organizovanje lokalnih volonterskih i aktivističih akcija, a mi ne možemo da dočekamo da vidimo kakve će se divne ideje izroditi u daljem toku projektnih aktivnosti i na koje sve načine ćemo dokazati da je snaga i dalje na mestu! 😉\nProjekat “Snaga na mestu” realizovan je uz finansijsku podršku Pokrajinskog sekretarijata za sport i omladinu.


NAČELNIK ĆATIĆ I PRIVREDNICI POTPISALI SPORAZUM O OTVARANJU OPĆINSKE ŠALTER SALE NA LOKALITETU POSLOVNE ZONE DONJE POLJE\nNačelnik Općine Konjic Osman Ćatić danas je potpisao Sporazum sa predsjednikom Udruženja poslodavaca Općine Konjic Jasminom Badžakom i direktorom Privrednog društva Igman Konjic Đahidom Muratbegovićem, kojim je dogovoreno da se na lokalitetu poslovne zone Donje Polje uskoro otvori ispostava općinske šalter sale.\n- Ovim nastojimo pomoći privrednim subjektima i njihovim zaposlenicima u budućnosti , omogućavajući lakši protok i dobijanje svih potrebnih dokumenta, kazao je načelnik Ćatić, najavljujući pomoć i podršku privredi u 2021.g. kroz realizaciju programa zapošljavanja, te obuku stručnih kadrova potrebnih konjičkoj privredi.\nJasmin Badžak, predsjednik Udruženja poslodavaca izrazio je zadovoljstvo zbog poduzetih aktivnosti koje će omogućiti organizovanje što lakšeg i boljeg poslovanja privrednih subjekata u poslovnoj zoni Donje Polje, naglašavajući da upravo ovakvi koraci , svim privrednicima daju energiju i nadu da će lakše prebroditi ovu godinu, zajedno sa Općinom Konjic i partnerima, te postići rezultate koji će omogućiti sigurniju i bolju budućnost za sve.\nDirektor Privrednog društva Igman Konjic Đahid Muratbegović kazao je kako je otvaranje šalter sale velika stvar za konjičku privredu, da će ona koristiti svima, jer će mnogi administrativni procesi biti efikasniji i brži.\nNakon potpisanog Sporazuma organizavan je i obilazak lokaliteta, na kojem će se nalaziti šalter sala.


Dve decenije od NATO bombardovanja obeleženo u Užicu – ZoomUe\nby Vesna Đurović · Published 24 марта, 2019 · Updated 24 марта, 2019\nUŽICE – U Užicu je, pored spomenika na Trgu Svetog Save, obeleženo dvadeset godina od početka NATO bombardovanja i odata pošta poginulima u ratovima od 1991. do 1999. godine u Zlatiborskom okrugu.\nPomen je organizovao Savez udruženja veterana i ratnih invalida ratova od 1991. do 1999. godine Zlatiborskog okruga, a prisustvovali su mu i vence i cveće na spomenik položili rodbina i prijatelji poginulih, predstavnici udruženja veterana i iz okruga i Višegrada, SUBNOR, udruženja „Major KostaTodorović“, policije, Vojske Srbije, Gradske opštine Sevojno, SPS, PUPS, sveštenici SPC i drugi.\nKomemoraciji nisu prisustvovali čelnici Grada Užica, što je izazvalo nezadovoljstvo predstavnika organizatora, koji su podsetili na to da se oni nisu pojavili ni na prošlogodišnjem pomenu.\nIstakavši da je u Srbiji, tokom 78 dana bombardavanja, poginulo više do 1.000 vojnika i policajaca i više od 2.000 civila, da se materijalna šteta procenjuje ne nekoiliko desetina milijardi evra, Ranko Obradović, predsednik Savez udruženja veterana, saopštio je da je „105 madića iz Zlatiborskog okruga poginulo u ratovima od 1991. do 1999. godine, da je bez očeva je ostalo 93 dece, bez muževa 50 supruga i da su na stotine roditelja, braće i sestara ostali bez svojih najmilijih“.\n„Ne smemo da dozvolimo da imena naših heroja padnu u zaborav. Od najodgovornijih u Zlatiborskom okrugu i Republici Srbiji, u ime porodica poginulih i nas veterana, tražimo da se po imenima naših heroja nazovu trgovi, ulice i škole, čime će njihova imena večno živeti“, poručio je Obradović.\nTags: 20 godina od NATO bombarodovanjapomen\nPriboj prednači u bezgotovinskom plaćanju\nby Vesna Đurović · Published 21 децембра, 2019\nČigota skinuta sa spiska za privatizaciju (video)\nby branko · Published 29 новембра, 2014\nDanas počinje prijava za 3.000 dinara za vakcinisane\nNext story Užički karatisti prvaci Srbije\nPrevious story Sevojničanka predstavalja Srbiju na izložbi u Veneciji


STRANCI STARE U SRPSKIM DOMOVIMA\nSTRANCI STARE U SRPSKIM DOMOVIMA\nIzvor: Novosti,Lokalne novine | Obrenovac, 12.02.2020.\nOdnedavno u ustanovama za smeštaj mogu da borave i ljudi iz inostranstva\nU srpskim domovovima za stare odnedavno mogu da borave i stranci, i to pod istim uslovima kao i korisnici iz Srbije. Nekoliko njih, iz susednih zemalja, već je iskoristilo ovu mogućnost i smešteni su u privatnim ustanovama uglavnom u pograničnim gradovima.\nIzmenama i dopunama Zakona o strancima u odeljku "Privremeni boravak po osnovu lečenja ili nege" u članu 53 regulisano je da stranac koji priloži dokaz da će zdravstvena ili ustanova socijalne zaštite pružiti adekvatne usluge potrebnog lečenja ili nege može dobiti boravišnu vizu.\n- To znači da je proširen onaj član zakona koji je ranije dozvoljavao boravak samo u slučaju zdravstvene zaštite i na socijalnu zaštitu - kaže Rade Milovanović, predsednik Udruženja privatnih ustanova za smeštaj starih. - Ugovor potpisan sa domom za stare je propusnica za produženje boravišne vize od 90 dana na 12 meseci.\nSagovornik "Novosti" objašnjava da korisnik-stranac kada istekne taj rok ne mora da izlazi iz zemlje da bi produžio boravak. I posle godinu dana dovoljno je da samo podnese novi zahtev lokalnoj policijskoj upravi i moći će da nastavi da živi u našoj zemlji.\nDragan Đurkić, vlasnik ustanove "Topalović" iz Kladova, već nekoliko meseci pregovara oko smeštaja rumunskih državljana u svoj dom. Objašnjava da su blizina državne granice, nepostojanje jezičke barijere i isti mentalitet dobra preporuka.\n- Odmah preko Dunava nam je veliki grad Turnu Severin sa 100.000 stanovnika i najveći broj zainteresovanih je upravo odavde - kaže Đurkić. - Ulaskom u Evropsku uniju Rumuni masovno napuštaju zemlju, a stari roditelji ostaju sami. Pomoć im je neophodna, a kvalitet usluge u Srbiji je na mnogo višem nivou nego kod njih, pa je i to jedan od razloga što žele smeštaj preko granice.\nOn objašnjava da i stranci i naši imaju potpuno istu uslugu i cenu. To je za oko 100 evra manje nego u rumunskim domovima, a kvalitet je daleko bolji. Rumuni, tvrdi Đurkić, nisu zakonski regulisali ovu oblast i kod njih i dalje postoji mnogo nelegalnih domova za stare, ljude smeštaju po privatnim kućama bez dozvole, a u sobama je uglavnom po pet-šest osoba.\n- Većina naših ustanova za stare, i privatnih i državnih, na daleko je višem nivou - naglašava on.\nNI PAPIRI NISU PROBLEM\nSmeštaj stranaca u domovima za stare u Srbiji ne traži nikakvu posebnu papirologiju. Kao i svi stranci, moraju da poseduju pasoš, a vlasnici privatnih ustanova insistiraju jedino na medicinskoj dokumentaciji koja ne mora da bude ni prevedena na srpski, već oni to rade o svom trošku.


Dmitrović: Minimalac na porodiljskom do trećeg meseca, posebna nega deteta do pete godine života - Glas Šumadije\nNaslovna > Društvo > Dmitrović: Minimalac na porodiljskom do trećeg meseca, posebna nega deteta do pete godine života\n24/06/2021 24/06/2021 7001 komentar na Dmitrović: Minimalac na porodiljskom do trećeg meseca, posebna nega deteta do pete godine života\nMinistar za brigu o porodici i demografiju Radomir Dmitrović izjavio je danas, obrazlažući Predlog zakona o izmenama i dopunama Zakona o finansijskoj podršci porodici sa decom, da ovaj zakon predstavlja opredeljenje države u oblasti socijalne politike, uključujući i demografske potrebe, a istovremeno je i važan instrument populacione politike.\nSvaka zaposlena žena za vreme porodiljskog odsustva koje traje od dana njegovog otpočinjanja obavezno 28 dana, izuzetno po nalazu lekara 45 dana pre termina za porođaj do tri meseca života deteta ostvaruje naknadu zarade za vreme porodiljskog koja ne može biti manja od minimale zarade utvrđene na dan otpočinjanja odsustva, ukoliko u posmatranom periodu ima evidentirane osnovice makar i jednom na koje su plaćeni doprinosi za primanja koja imaju karakter zarade, rekao je Dmitrović.\nOn je, u Skupštini Srbije, rekao da „zaposlena žena koja ima bolesno dete za koje je nadležna komisija odobrila korišćenje odsustva sa rada radi posebne nege deteta može da koristi naknadu zarade za to vreme i dodatak za pomoć i negu drugog lica za dete“.\nOn je rekao da će ova odredba imati retroaktivno dejstvo od 8. maja 2021. godine.\nŽena koja samostalno obavlja delatnost ili je angažovana po osnovu fleksibilnih oblika rada, ugovora o privremenim i povremenim poslovima, ugovora o delu, autorskog ugovora ili je poljoprivredni osiguranik i ima bolesno dete za koje je nadležna komisija dala mišljenje može da koristi, pored prava na ostale naknade na osnovu posebne nege deteta i dodatak za pomoć i negu drugog lica za dete, rekao je Dmitrić.\nOd 1. januara 2022. godine zaposlene žene, žene koje samostalno obavljaju delatnost ili su angažovane po osnovu fleksibilnih oblika rada, a ostvaruju prihode koji su veći od tri prosečne zarade u Srbiji moći će da ostvare naknadu zarade i ostale naknade u visini do pet prosečnih zarada u Srbiji na dan otpočinjanja odsustva.\nOn je rekao da je u zakon uvedena i odredba koja se odnosi na mogućnost podnošenja zahteva za preračun naknade, zarade i ostale naknade ako u obračun naknade nisu ušle sve osnovice, jer nisu bili plaćeni doprinosi za obavezno socijalno osiguranje, odnosno penzijsko i invalidsko osiguranje , ukoliko se u međuvremenu doprnosi plate.\nDmitrović je rekao da je izmenama i dopunama Zakona omogućeno ostvarivanje prava na roditeljski dodatak i za peto dete ukoliko je neko od živorođene dece prethodnog reda rođenja umrlo neposredno po rođenju i za njega nije ostvareno pravo na roditeljski dodatak.\nOmogućeno je ostvarivanje prava na dečiji dodatak i za dete višeg reda rođenja od četvrtog ukoliko se zbog smrti deteta za neko od četvoro dece po redu rođenja više ne može ostvariti to pravo, rekao je on.\nDmitrović je naveo da je predviđeno da se ovaj zakon primenjuje od 1. jula 2021. godine.\nTagovi: porodilje Radomir Dmitrović Srbija Trudnice Zakon ofinansijskoj podršci porodici sa decom\n24/06/2021 u 18:51\nIdiot idiot na kvadrat.Zaposlena porodilja minimalac.Hoce decu drzava pa juče će da dobiju.


Spoljašnji mediji i Easyad - DS Smith Packaging\nBack Spoljašnji mediji i Easyad Serbia\nReklamiranje na otvorenom je ekonomski isplativo i efektno i predstavlja odličnu vrednost za uloženi novac – zato je kompanija DS Smith napravila 'Easyad'.\nEfektnost reklamiranja na otvorenom je delimično rezultat neizbežnog izlaganja javnosti. Postoji dosta mogućnosti za reklamiranje na otvorenom, od velikih bilborda i banera pored puta, do autobusa, vozova i stanica.\nEasyad je jednostavan i kompletan sistem za reklamiranje na bilbordima, vozilima i stubovima. Posteri su izrađeni od talasastog kartona koji se postavljaju u sistem rama bez lepljenja. Otporni su na vremenske uslove i vodu, lako se menjaju i mogu da se čiste pod visokim pritiskom. Kao i svaki drugi talasasti karton, materijal može da se reciklira.


Na brojnim prvim stranama osvanule fotografije Baraka Obame\nNa brojnim prvim stranama osvanule su upečatljive fotografije demokratskog senatora Baraka Obame kako se obraća masi od, kako se procenjuje, 200,000 ljudi u Berlinu. "Obama širi poruku jedinstva" – prenosi Boston Glob.\nNjujork Tajms primećuje da je Obamin govor ostavio snažan utisak, ali da su evropski lideri želeli da čuju konkretnije ideje u sferi trgovine I odbrane, te da ocenjuju da demokratski kandidat "nije stavio sve karte na sto". Bejkersfild Kalifornijan razmatra da li se Obamina poseta politički isplati u SAD, navodeći da američke birače verovatno više zanimaju unutrašnja pitanja.\nLos Andjeles Tajms takodje piše da se, uprkos toplom prijemu u inostranstvu, Obama kod kuće suočava sa upornim preprekama i ne uspeva da poveća svoje vodjstvo u odnosu na republikanskog rivala Džona Mekejna. Čikago San Tajms, medjutim, akcenat stavlja na uspeh Obamine posete Nemačkoj, pod naslovom „Wunderbar!"


Do kraja proleća u Zaječaru će biti otvoren najveći RITEJL CENTAR u Čupićevoj ulici (FOTO)\nNa površini od oko 6.500 kvadratnih metara do kraja proleća 2019. godine u Zaječaru će biti izgrađen najveći ritejl park u ovom delu Srbije u okviru koga će poslovati 18 najpoznatijih domaćih i internacionalnih kompanija, najavio je prilikom posete Zaječaru direktor „Poseidon grupe“ u Srbiji, Džejms Gan.\nPored Gana, današnjem sastanku sa gradonačelnikom Zaječara Boškom Ničićem u Gradskoj upravi prisustvovali su i Milan Nikolić, direktor za projekte i izgradnju u Poseidon grupi i Ana Radojević marketing menadžer pomenute kompanije.\nKako je najavljeno izgradnja Capitol parka Zaječar počinje danas na uglu Čupićeve i ulice Đure Salaja, a pomenuta kompanija otkupila je od grada oko 20.000 metara kvadratnih zemljišta na kome će, kako je predviđeno, u prvoj fazi biti sagrađen veliki tržni centar u okviru kojeg će poslovati 18 novih prodavnica domaćih i internacionalnih brendova.\nSpoj različitih brendova proizvoda i usluga činiće Capitol Park Zaječar idealnim mestom za kupovinu za celu porodicu, istakao je Džejms Gan, direktor „Poseidon grupe“ u Srbiji.\n” Brendovi koji će biti dostupni u Capitol Parku Zaječar biće: JYSK, Nefa nameštaj, Studio Moderna (Top Shop), Extreme Intimo, Opposite cipele, Đak sport, apoteke Lilly, LC Waikiki, New Yorker, Deichmann, Cinesay i N sport.\nOstale domaće, ali i inostrane kompanije koje će svoje brendove ponuditi zaječarcima u okviru našeg ritejl centra biće naknadno objavljene”, istakao je Gan.\nPrema njegovim rečima, samo u prvoj fazi izgradnje ukupna investicija iznosi oko 10 miliona evra, a u pomenutu cifru ulazi i cena otkupa zemljišta i podizanje objekta.\nGan je najavio da će na poslovima izgradnje biće upošljeno oko 300 radnika, a većina njih će kasnije ostati da radi u okviru Capitol parka.\nDirektor za projekte i izgradnju “Poseidon grupe” Milan Nikolić najavio je da će biti otvoreno još 150 do 200 novih radnih mesta od strane kompanija koje u pomenutom centru budu otvarali svoje prodavnice, ali i da će u Capitol parku u prvoj fazi biti izgrađeno nekoliko velikih lokala površine od 400 do 700 kvadratnih metara.\nPrema Nikolićevim rečima biće i manjih lokala, a pomenuti objekat sadržaće i parking sa preko 200 mesta.\n” Osim pomenutog broja zaposlenih u Capitol parku Zaječar biće upošljen i veliki broj ljudi koji će raditi na održavanju samog prostora, na ozelenjavanju površina i njihovom uređenju.\nSličan objekat gotovo istovremeno biće otvoren i u Leskovcu, a u narednom periodu pored Rakovice, Šapca, Sombora, Zaječara i Leskovca očekujemo da će naša kompanija izgraditi još 5 ritejl parkova u Srbiji.\nNadam se da će nakon otvaranja Capitol parka u Zaječaru 60.000 zaječaraca, ali i ljudi iz gradova u okruženju, pa i iz regiona i susedne Bugarske i Rumunije dolaziti u vaš grad da kupuju kvalitetnu robu po pristupačnim cenama”, zaključio je Nikolić.\nGradonačelnik Zaječara Boško Ničić izrazio je zahvalnost kompaniji “Poseidon” na održanoj reči i otvaranju ovako velikog kapitalnog projekta u našem gradu, uz posdećanje da je na tom mestu u okviru fabrike teške metalurgije “Arsenije Spasić” u zenitu rada bilo upošljeno oko 350 ranika.\n” Sada će na ovom mestu raditi i mnogo veći broj ljudi, a za budžet ovog grada svejedno je da li će to biti prodaja robe ili teške industrije.\nMeđutim, sa ekološke tačke gledišta ovakav tržni centra biće mnogo bolji”, istakao je Ničić.\nPrema Ničićevim rečima u sklopu Capitol parka biće izgrađen i dugo najavljivani lanac LIDL, a u drugoj fazi izgradnje i lokalni proizvođači imaće mogućnost da otkupe ili zakupe pojedine lokale, pa je pozvao preduzetnike sa teritorije grada da se na vreme informišu o pomenutim mogućnostima.\narsenije spasić capitol park čupićeva lidl poseidon gropu


INTERVJU: OLIVERA ĆIRKOVIĆ, DIREKTOR FONDACIJE\nReč više o Fondaciji, njenom nastajanju i pokretanju prvog besplatnog rukometnog kampa, pravo iz središta dešavanja.\nUniverexport je uspešan deo trzista Srbije vec 27 godina. Dugi niz godina doneo je mnogobrojne uspehe, kao i iskustva koja su nastajala u raznim tržišnim situacijama i utakmicama koje je trebalo uspešno i taktički odigrati.\nPoslovanje sve ove godine nije bilo samo ići ka poslovnom cilju, vec i biti deo priča pojedinaca i kolektiva kojima je bila neophodna podrška ili pomoć. To je deo poslovanja na koji smo posebno ponosni.\nOve godine odlučili smo da tu dugogodišnju priču uobličimo osnivanjem fondacije Univerexport sa ciljem da svojim radom pružimo pozitivne promene u svim oblastima u kojima budemo delovali. U jednoj rečenici, da ostavimo trag vredan secanja. Ono što takođe nije zanemarljivo jeste i potencijalni uticaj na druge da budu deo ove priče u koju smo mi ušli osnivanjem Fondacije.\nPolje delovanja Fondacije moglo je biti izuzetno široko, ali su naš fokus, sa razlogom, deca. Naša deca, naše najbolje. Pod tim sloganom krećemo u 2 najveća projekta ove godine.\nPrvi je vezan za sport, koji je sve ove godine sa nama i mi sa njim i koji kao omiljena drustvena pojava okuplja izuzetno veliki broj dece. Ono sto je značajno jeste da je ovaj projekat dobio i zvaničnu podrsku Ministarstva omladine i sporta i Zavoda za sport i medicinu sporta Republike Srbije. Drugi projekat je vezan za obrazovanje, jednu od najosetljvijih i najznačajnijih oblasti drustva, a sa kim i kako ulazimo u ovaj projekat vrlo brzo cemo najaviti.\nOsnivač Univerexport-a, Bogdan Rodić, bio je veliki poklonik rukometa, a kao predsednik RK “Vojvodina-Univerexport” doveo je ovaj klub do istorijskih uspeha. Kompanija Univerexport na čelu sa predsednicom grupe Vesnom Vučurević sve godine trajanja podržavala je memorijalni turnir Bogdan Rodić, a poslednjih godina rukometni kamp koji nosi ovo ime.\nOsnivanjem Fondacije preuzeli smo i organizaciju rukometnog kampa Bogdan Rodić, a želja nam je bila da prvi korak bude da ovaj kamp postane besplatan kamp za talentovane mlade rukometaše i rukometašice i kao takav jedini u regionu. Ulaganje u ovaj projekat nosi pionirski “teret” i odgovornost da svaki naredni korak mora biti inovativan kao i prvi.\nZato smo pri ulasku u ovaj projekat vodili računa o svakom segmentu, na prvom mestu o planu i programu rada, odnosno stručnom stabu koji vodi kamp, materijalno tehničkim sredstvima, opremi za decu, do najsitnijih detalja koji treba da učine ovaj kamp zaista posebnim. Ono sto je bilo značajno dobili smo u prepoznavanju ovog projekta i podršci od strane Zavoda za sport i medicinu sporta, koji će poslati svoju mobilnu ekipu da u nekoliko dana vrši testiranja polaznika kampa.\nNa kraju, ali najvažnije, zadovoljstvo učesnika kampa i evaluacija rezultata bice najbolji osnov za dalji razvoj projekta.\nINTERVJU: ĐORĐE ĆIRKOVIĆ, MENADŽER KAMPA\nO kampu iz ugla zvanično najboljeg srpskog trenera 2015. i 2016. godine i naučnika iz oblasti sporta\nRazgovarao: Vladimir Maksa\nKamp je pozivan, samim tim i besplatan, koja je ideja bila za ovakav projekat?\nU našem okruženju ovo je jedini besplatan kamp za decu (izuzimajući one koje organizuju granski savezi za reprezentativne selekcije) i prilično sam siguran da i u Evropi ne postoji tako nešto.\nS obzirom da je kamp besplatan, učinili smo ga pozivnim za 70 talentovanih dečaka i devojčica iz preko 40 klubova. Iza cele ideje “krije se” sistemska inovacija koja kroz četiti generičke strategije treba da omogući što veći broj učesnika ovog kampa. Sa druge strane, pokušaćemo u programskom smislu da napravimo kamp sa evropskim standardima. Takođe, pokušaćemo da u tom periodu utvrdimo stvarni igrački kvalitet polaznika kampa. To podrazumeva utvrđivanje njihovog zdravstvenog statusa, testiranje motoričkih sposobnosti, izradu psihološkog profila ličnosti i ekspertsku procenu. Imajući u vidu da smo dobili podršku Ministarstva omladine i sporta i Zavoda za sport i medicinu sporta koji je omogućio prisustvo mobilne ekipe stručnjaka, tokom trajanja kampa će se obaviti testiranje polaznika. Ovaj projekat demaskira zabludu prisutnu u menadžmentu u sportu da neprofitnim projektima nije potrebno korporativno upravljanje. Fondacija Univerexport ne samo da finansira projekat, nego je potpuno korporativno razmišljanje implementirala u ovaj projekat.\nŠta sve lokacija na kojoj će biti održan kamp nudi?\nKamp se održava na Zlataru gde je poslednjih godina dosta uloženo u sportsku infrastrukturu. Relativno nova hala, nova balon sala i otvoren natkriven multifunkcionalni teren čine uslove idealnim za rad i boravak dece. Celokupan kompleks sa hotelom nalazi se na oko 1100 m nadmorske visine što održavanje kampa tokom leta čini mnogo prijatnijim.\nKo će raditi sa decom tokom kampa?\nOrganizacioni koordinator kampa biće Jelena Rakonjac, stručni rukovodilac Vladan Jordović, a treneri Žikica Milosavljavić, Vladimir Cvijan, Igor Nikolić i Vlada Šimičić. Ako pregledate njihove biografije videćete da smo pažljivo birali ljude koji će raditi na kampu.\nKamp organizuje Fondacija Univerexport, a prepoznale su ga i institucije sporta\nDa, Fondacija Univerexport organizuje i finansira ovaj projekat, a da su na pravom putu je i podrška ključnih sportskih institucija države. I Ministarstvo omladine i sporta i Zavod za sport i medicinu sporta prepoznali su da se kroz ovaj projekat mogu artikulisati i važni nacionalni sportski interesi.


SZO preporučuje vakcinu AstraZeneke i za starije od 65 i za nove sojeve – Portal Danilovgrad\nSZO preporučuje vakcinu…\nVakcinu AstraZeneke mogu da koriste osobe iznad 65 godina, saopštio je u odbor stručnjaka za vakcine Svjetske zdravstvene organizacije (SZO).\nU željno iščekivanim preporukama, Strateška savjetodavna grupa stručnjaka SZO za imunizaciju (SAGE) tu vakcinu preporučuje za upotrebu i u zemljama sa prisutnim sojevima virusa SARS-CoV-2.\n„Osobe starije od 65 trebale bi da prime tu vakcinu“, rekao je predsjednik SAGE Alehandro Kravioto na konferenciji za novinare.\nPreporuke SZO stižu u trenutku kada vakcina koju su razvili AstraZeneca i Univerzitet Oksford nailazi na poteškoće nakon što je više zemalja, mahom iz EU, objavilo da nije pogodna za starije od 65 i da se ne preporučuje za primjenu u zemljama zahvaćenim novim sojevima virusa.\nEvropska agencija za ljekove (EMA) odobrila je vakcinu za sve starosne grupe, ali je i dalje ga neke vlade preporučuju samo za osobe do 55 godina, navodeći kao razlog premalo podataka o njegovoj efokasnosti kod starije populacije, prenosi N1.\nJužnoafrička Republika je objavila da je spremna da preproda ili zamijeni milion doza AstraZenekine vakcine od koje je odustala pošto se, nakon sumnji da nije efikasna za tamošnji, virulentniji soj koronavirusa, odlučila za vakcinu kompanije Džonson & Džonson.\nSAGE navodi da je ispitao efikasnost vakcine protiv svih oblika bolesti kovida-19, ali da zbog malog uzorka nije posebno ispitana efikasnost kod teških oblika bolesti.\n„Uzimajući sve u obzir, SZO preporučuje upotrebu vakcine AZD1222, bez obzira na prisustvo sojeva virusa u nekoj zemlji“, stoji u saopštenju.\nProsječna efikasnost vakcine AstraZeneke procijenjena je na 70 odsto.


Evropljanima ključni prioriteti u 2022. odbrana i energetska autonomija | EurActiv Serbia\nNovo istraživanje Eurobarometar pokazalo je da evropski građani u velikom broju podržavaju zajedničku bezbednosnu i odbrambenu politiku i da očekuju od EU da postepeno prekine zavisnost od ruske energije.\nSpecijalizovano istraživanje Evropske komisije takođe je ponovo pokazalo veliku podršku građana odgovoru EU na rusku agresiju na Ukrajinu, saopštila je Evropska komisija.\nIstraživanje je potvrdilo ranije nalaze da je većina građana (59%) zadovoljna odgovorom EU, kao i reakcijom njihovih vlada (59%), na rusku invaziju na Ukrajinu.\nDevet od deset ispitanika istovremeno podržava humanitarne akcije a osam od deset sankcije ruskoj vladi, kompanijama i pojedincima dok 70% podržava finansiranje i isporuku vojne opreme Ukrajini.\nNa polju odbrane i bezbednosti, velika većina (81%) građana EU je za zajedničku odbrambenu i bezbednosnu politiku članica, 93% se slaže da članice treba da deluju zajedno kada je reč o odbrani teritorije EU a 85% misli da saradnja po pitanju odbrane na nivou Unije treba da bude pojačana.\nKada je reč o autonomiji u energetici, 87% ispitanika smatra da EU što pre treba da smanji zavisnost od ruskih izvora energije a 80% se slaže da energetska politika može da doprinese odbrani strateških interesa EU.\nTakođe, po više od 80% građana EU misli da je smanjenje uvoza nafte i gasa i investiranje u obnovljivu energiju važno za ukupnu bezbednost i da će povećanje energetske efikasnosti doprineti smanjenju zavisnosti od proizvođača energije van EU.\nIstovremeno 85% ispitanih želi da EU mnogo više investira u obnovljive energije. Isti procenat misli da borba protiv klimatskih promena može da pomogne poboljšanju njihovog zdravlja i blagostanja, kao i da da doprinese stvaranju novih prilika za inovacije, investicije i zapošljavanje.\nIako gotovo polovina ispitanika strahuje da bi borba protiv klimatskih promena mogla nepovoljno da deluje na ekonomiju, 83% misli da bi doprinela smanjenju cene buduće ekološke štete.\nEurobarometar je pokazao da u svetlu trenutne situacije Evropljani kao najprioritetnije oblasti u 2022. vide evropsku odbranu i bezbednost (34%) i uspostavljanje autonomije EU i njenih članica u energetici (26%).\nNa listi prioriteta slede ekonomska situacija (24%), životna sredina i klimatske promene (22%) i nezaposlenost (21%).\nU vezi pandemije korona virusa, 58% ispitanika zadovoljno je kako se EU bavila strategijom vakcinacije.\nIstraživanje "Ključni izazovi našeg vremena - EU u 2022" rađeno je tokom aprila i maja a obuhvatilo je 26.578 građana iz 27 članica EU.


T D C 6 6H1\nAST ONN J 8\n8 D 7 L L 5LP\nPre četrnaest meseci imali smo zadovoljstvo i priliku da u razgovoru sa gospodinom Miodragom Perovićem, generalnim direktorom preduzeća Standard Furniture Serbia, našim čitaocima predstavimo ovu firmu koja je među drvoprerađivačima u našoj zemlji jedini dobavljač za kompaniju IKEA. Ta činjenica podrazumeva obavezu da se ispune različiti uslovi i standardi od ekoloških i tehnoloških do kvaliteta proizvoda, zaštite životne sredine i društveno odgovornog ponašanja, koje IKEA zahteva od svojih komitenata. Od direktora Perovića smo tada saznali niz informacija vezanih za uspešno poslovanje ove kompanije. Takođe smo saznali niz principijelnih specifičnosti u radu, ali i sigurnost koju drvoprerađivačima iz Ćuprije pruža poslovanje sa poznatom švedskom kompanijom. Saznali smo i činjenicu da se Standard Furniture Serbia, kao i većina drvoprerađivačkih preduzeća u Srbiji, susreće se problemima vezanim za kadrove, što bi moglo biti ozbiljan faktor ograničenja razvoja drvne industrije u našoj zemlji.\nPromocija programa dualnog obrazovanja u kompaniji Standard Furniture Serbia 21.10. 2021. godine - konferencija za medije, za govornicom je prof. dr Gabrijela Grujić, pomoćnica ministra za dualno i preduzetničko obrazovanje i vaspitanje; u drugom redu, s leva na desno: Jovana Mihajlović, iz Švajcarske razvojne agencije; Maja Manić, direktorka Tehničke škole iz Ćuprije; Jovica Antić, predsednik opštine Ćuprija; mr Mirjana Kovačević, rukovodilac Centra za edukaciju, dualno obrazovanje PKS; Edin Dacić, vlasnik kompanije Standard Furniture Serbia; Miodrag Perović, generalni direktor kompanije Standard Furniture Serbia; Vladimir Vasiljević, zamenik predsednika opštine Ćuprija i Đorđe Nešković, član veća za obrazovanje opštine Ćuprija\n– Treba istaći da su svi naši zaposleni korektni ljudi i dobri radnici, ali bez adekvatne kvalifikacije, pa su opravdana naša nastojanja da s obzirom na planove našeg razvoja, razmišljamo o kadrovima i dualnom obrazovanju koje se definiše kao sticanje kompetencija u skladu sa potrebama tržišta rada – rekao je tada gospodin Perović.\nGodinu dana kasnije, krajem novembra 2021. ponovo smo u kompaniji Standard Furniture Serbia, a naš sagovornik, direktor Miodrag Perović, s ponosom kaže:\n– Uspeli smo, a naše iskustvo može poslužiti nekim drugim firmama koje misle na svoj razvoj i dualno obrazovanje kadrova. Pored tekućeg poslovanja, realizacije naših poslovnih planova i permanentnog rasta, dualno obrazovanje već dugo prednjači na listi naših prioriteta. Poznato je da firmu čine ljudi, a kako smo mi definisan, dobro organizovan i uhodan sistem koji apsolutno funkcioniše, što nam obezbeđuje dugoročan rast i razvoj, moramo misliti i na našu budućnost, na ljude koji će ovde raditi sutra. S obzirom da je naš vlasnik kompanija iz Švajcarske, a Srbija dualno obrazovanje sprovodi po švajcarskom modelu, mi smo i kroz Švajcarsko - Srpsku trgovinsku komoru u Beogradu bili aktivni i imali podršku u realizaciji dualnog obrazovanja… Činjenica je, međutim, da Ćuprija i ovo područje nisu imali tradiciju obrazovanja kadrova u drvopreradi, isto kao što je činjenica da drvna industrija nije toliko atraktivna, pa je bilo potrebno da u našem okruženju, na području Pomoravskog okruga i šire, više promovišemo drvni sektor i našu firmu što smo, smatram, uspešno obavili, jer smo prepoznati kao firma koja strateški misli na svoju budućnost i dugoročan razvoj, a poslali smo jaku poruku da učenje kroz rad, obezbeđuje siguran posao i pristojnu zaradu. Zato smo imali podršku i veoma dobru saradnju sa Tehničkom školom iz Ćuprije koja je pokazala spremnost za organizovanje odeljenja drvoprerade, a podrška je stigla i od lokalne samouprave, od sektora za prosvetu opštine Ćuprija koji su u našoj inicijativi videli šansu za dalji razvoj ove sredine – kaže direktor Miodrag Perović.\nZajednička fotografija prisutnih zvaničnika sa učenicima\n– Ministarstvo prosvete i Privredna komora kao subjekti koji su postavili krovni sistem, odnosno Zakon o dualnom obrazovanju, prihvatili su naš predlog, a mi smo, zbog činjenice da odeljenje treba da ima trideset učenika, aplicirali za svih trideset, 15 za zanimanje stolar i 15 za zanimanje operater za izradu nameštaja, a oba smera su trogodišnja.\nObavljanje praktične nastave u pogonu pakovanja (levo) i u pogonu završne obrade (desno), a pored radnika, sa učenicima je prisutan licencirani instruktor iz kompanije Standard Furniture Serbia\n– Međutim, nije upisano planiranih 30 nego 10 prijavljenih učenika, a mi smo se odlučili da ova generacija ide po obrazovnom programu operater za izradu nameštaja. Mada je odeljenje nepotpuno, Ministarstvo prosvete je dalo saglasnost, jer je uvažena činjenica da na ovoj lokaciji do sada nisu obrazovani kadrovi za drvnu industriju, a mi smo dobili pozitivan signal, uvažen je naš predlog i mi smo prihvaćeni kao firma koja svoju budućnost vidi i planira u ovoj sredini.\n– Oformljeno odeljenje u kome je i 10 učenika, budućih operatera za izradu nameštaja startovalo je u školskoj 2021/22. godini od 1. septembra i od tada oni svakog četvrtka i petka, od 8 do 14 časova, dolaze kod nas u fabriku, a preostala tri dana u školi pohađaju teoretsku nastavu. Kod nas, po Zakonu o dualnom obrazovanju, obavljaju praktični deo nastave uz nadzor licenciranih instruktora. To su naši šefovi proizvodnje, menadžeri koji su prošli obuke Privredne komore Srbije i imaju sertifikat licenciranog instruktora. Uz to, uvek je tu prisutna i profesorka iz škole koja je drvo-prerađivačke struke, a zadužena je za dualno obrazovanje. Za nas je ovo novo iskustvo i lepo funkcioniše. Deca su dobra, stiču navike i obaveze, a mi se maksimalno trudimo da realizujemo planirani program, da ih učimo, adekvatno zaštitimo i uposlimo. Njima je to zanimljivo, posebno što ovde, kod nas imamo širok spektar poslova, od primarne do finalne obrade drveta. Za sada su svi upisani muškarci, mada smo mi tokom kampanje i promocije težili da pokažemo kako se za zanimanja u preradi drveta mogu prijaviti i devojčice, posebno zbog činjenice što su 65% zaposlenih u našoj firmi žene. Očekujemo da se u narednom periodu na naše konkurse prijavi više kandidata među kojima će biti i devojaka, a za školsku 2022/23. godinu, mi smo proširili marketinšku kampanju i opet aplicirali za upis 30 učenika za zanimanja u preradi drveta, pa ćemo sa novim podmlatkom praviti nove i lepe priče – objašnjava generalni direktor Miodrag Perović.\n– Našim stipendistima je obezbeđeno sve što im po Zakonu o dualnom obrazovanju pripada, kao i naknada koja iznosi 70% od minimalne zarade. Kao direktor sam svima poslao poruku da dualno obrazovanje nije trošak već strateška investicija za budućnost, a mi kao tim i menadžment ćemo nagraditi one koji, kroz učenje uz rad, pokažu veću volju, trud i uspeh. Činjenica je da oni daju određeni doprinos firmi. Naravno, od njih se ne očekuje da ispunjavaju naše norme, ali oni nisu mimo proizvodnog procesa, mi za njih nismo napravili poseban pogon. Mi smo definisali sistem njihove edukacije i kretanja kroz proizvodni proces, uvek u paru, po dva učenika, uključena su u određene radne operacije i uvek sa ostalim radnicima, upravo zato da se osete kao deo tima. Naravno, naši radnici su ih lepo prihvatili, a kada smo odavno najavili kampanju za dualno obrazovanje, ljudi u firmi su to pozdravili jer su to shvatili kao našu sledeću razvojnu fazu... Mi sada imamo 400 zaposlenih ljudi koji imaju različite srednje škole ali su, za drvnu industriju nekvalifikovana radna snaga. Imaju razne struke: električari, medicinske sestre, bravari, tehničari, a imali smo ljude koji su sa završenim fakultetima radili na bansecima. Svi oni su kod nas prošli kroz dvonedeljnu obuku, a zatim obavljali normirane i ozbiljne poslove, da bi tokom vremena uznapredovali i postali poslovođe i šefovi proizvodnje. Zanimljivo je, napredovali smo i razvijali našu proizvodnju sa nekvalifikovanom radnom snagom – kaže direktor preduzeća Standard Furniture Serbia.\n– Početkom 2020. godine mi smo imali 300 radnika, za dve godine smo povećali broj radnih mesta za 100. To je slika rasta proizvodnje koja je 2020. u odnosu na prethodnu, bila veća za 25%, a 2021. rasla je daljih 10%. Za ovu 2022. godinu sa sigurnošću najavljujem da očekujemo minimalan rast od 12%… A tehnološki se i dalje razvijamo i investiramo. U poslednje četiri godine kompanija je investirala preko 2,5 miliona evra u građevinske objekte, kapacitete sušenja, sisteme otprašivanja i proizvodne mašine. Kako bismo održali konkurentnost na svetskom tržištu primorani smo na svakodnevnom unapređenju svih procesa, a jednim delom i kroz investiranje u novu opremu. Krajem 2021. godine smo sklopili ugovor sa Weinig-om o kupovini nove četvorostrane blanjalice, a sa dve turske kompanije realizovali smo dogovor o kupovini automatske mašine za pakovanje, kao i 15 automatskih liftova za palete koji će uz produktivnost poboljšati kvalitet rada i učiniti ga lakšim za naše zaposlene.\nVlasnik kompanija Standard Furniture Serbia gospodin Edin Dacić uručio je simboličan poklon učenicima - stolarski šubler\nUčenici sa poklonima\n– Najsvežija informacija je da smo skoro dobili potvrdu novog posla: kuhinjske daske za IKEA robne kuće, 500.000 komada godišnje! U naš plan rasta od 12% ove godine, nije uključen ovaj proizvod, čija proizvodnja počinje u martu, a pripreme su već počele. Radi se o ozbiljnim količinama i nadamo se da će Srbijašume pozitivno odgovoriti i sa sigurnim količinama i redovnom isporukom, omogućiti nam novi iskorak, dalji rast i nova investiranja što bi rezultiralo 50 do 70 novih radnih mesta. Ovaj investicioni projekt će dati doprinos ne samo nama kao kompaniji nego i zajednici i državi, a kad tome dodamo trenutno našu glavnu temu, dualno obrazovanje, mislim da je to pečat koji država neće zanemariti, jer je prepoznatljiva i jasna perspektiva ove firme i njena pozitivna okrenutost budućnosti.\n– Hoću posebno da naglasim da nam je bezbednost na radu na prvom mestu, a posebno je potenciramo od momenta kada smo i decu, koja uz rad uče, uključili u proces rada. Permanentno se bavimo nekim od pitanja bezbednosti na radu, a naši zaposleni, našim učenicima, drže obuku na licu mesta, upoznaju ih sa različitim situacijama i korišćenjem zaštitne opreme, što je kod nas prioritet. Ulažemo u sredstva i metode zaštite, a kontrole su redovne. Bitno je da i roditelji znaju da su im deca kod nas bezbedna. I da završim, ja sam optimista, znam da smo na dobrom putu i imamo razlog da verujemo da će sve biti još bolje – kaže na kraju našeg razgovora generalni direktor Miodrag Perović.


Da li su deca u Srbji fizički spremna i aktivna? - Gimnastički klub Pobednik, Beograd\nDa li su deca u Srbji fizički spremna i aktivna?\nModerno doba nam je donelo mobilne telefone umesto lopte, tableti su zamenili bicikle, a kompjuteri su uzeli primat nad igranjem u parku, trčanjem...\nSve to je dovelo do toga da sve više dece ima nepravilno držanje, probleme sa kičmom i stopalima. Osim toga, odsustvo fizičke aktivnosti i vođenje sedećeg, pasivnog i statičnog načina života, čini da naša deca budu nespretna, spora, troma... – a to nijedan roditelj ne želi.\nIpak, ima i dece koja su fizički spremna i aktivna, a to su obično mališani koji treniraju neki sport. Gimnastika je idealna da bi se postigao zavidan nivo snage, spretnosti, okretnosti, gipkosti, i da bi samim tim dete postalo samopouzdanije.\nNaš savet je da je bolje da delujete preventivno, a ne da lečite posledice – krivu kičmu, loše držanje, gojaznost... Gimnastiku mogu da treniraju kako mala deca, tako i stariji mališani, dakle od četiri godine pa nadalje.


Ovo su razmere propadanja Milana! - Sportske.net\nOvo su razmere propadanja Milana!\nKada pogledate ove brojke jasno je zbog čega bi poslednjih pet godina trebalo da zaborave...\nDonaruma se raspametio kad je čuo koliko vrediMaldini odbio svoj Milan?Maldini dobija posebnu ulogu u svom Milana, sa njim počinje nova era?!Milan se znoji zbog najtalentovanijeg na svetu!Prvo pa muško - Evrogol tinedjžera 'Rosonera'\nNavijači su rekli svoje, Berluskoni će otići, brojke su poražavajuće.\nNaime, Milan je, kako piše "Gazeta" prodao ove sezone tek nešto više od 12 000 pretplatnih karata. Ovo je najgori rezultat u Berluskonijevoj eri, ovako nisko su bili samo početkom osamdesetih, u sezoni 1981-82. kada su ispali iz Serije A.\nAko uporedite sa zlatnim dobor, ovi brojevi su tužni, početkom devedesetih kada je Milan bio najbolji tim na svetu, "San Siro" je bio pun, i to pretplatnika, prodavali su više od 70 000 godišnjih karata.\nAli u odnosu na pre deceniju, odnosno 2006. prodaju 60% manje karata. Početkom ove decenije, brojka je bila oko 40 000, onog leta kada su prodali Ibru i Tijaga Silvu i kada je počelo propadanje (2012. godine) prodali su 30 000 pretplatnih karata, sada gotovo dva i po puta manje.\nKada ovaj podatak uporedite sa tim da Peskara ima blizu 9000, Kaljari oko 8000, jasno je gde je Milan. Nemaju čime ni da se pohvale Napoli i Lacio, ali u pitanju je sukob sa klubom, pa su oni na 5200, odnosno 4000. Lacio je poslednji, ali kako kažemo nisu u pitanju fudbalski razlozi.\nNajbolji je Juventus sa oko 30 000, praktično rasprodatim stadionom, sve karte koje su pustili u pretplatu su planule. Razlog su prelepi stadion ali i dominacija u Seriji A.\nInter nije saopštio podatak, prošle godine su prodali 27 000, produžili su kampanju, na zahtev Kineza koji su uneli novi optimizam među navijače. I oni se nadaju da će imati oko 30 000 pretplatnika, a imaju i najbolju posetu u Seriji A, delom i zbog veličine stadiona.\nPosle Juventusa, prema zvaničnim podacima sledi Fiorentina sa 20 000 pretplatnika, Roma ima 18 000 što je pad u odnosu na prošlu sezonu, Đenova ima 17 000, Samp slično, Bolonja 13, Torino i Udineze nešto više od 10 000, verni su i navijači Atalante, u Bergamu imaju više od 10 000 prodatih pretplatnih karata...


Nivo uzbune i dalje 'kritičan'\nNivo uzbune i dalje "kritičan" 13.Avg.2006, 11:00, Izvor: B92\nLondon -- Istraga o zaveri rušenja aviona nad Atlantikom usredsredila se na dva brata uhapšena u Pakistanu i Velikoj Britaniji. Najveća pažnja posvećena je ulozi koju su braća Rašid i Tajib Rauf možda imala u zaveri. Rašid Rauf je uhapšen pre nedelju dana blizu pakistansko-avganistanske granice. Pakistanski zvaničnici smatraju da je on ključna figura i navode da imaju >> Pročitaj celu vest na sajtu B92 << dokaze da je on povezan sa avganistanskom vezom Al Kaide.Nivo uzbune u Britaniji je i dalje "kritičan", najviši, a putnici su i dalje suočeni sa otkazivanjem letova, kašnjenjem i intenzivnom kontrolom na aerodromima. "Niko ne treba da bude u iluziji da je pretnja okončana nedavnih hapšenjima. Svi znamo da istraga nije završena", rekao je ministar unutrašnjih poslova Džon Rid.Policija ispituje da li je bilo ko od dvadesetak osumnjičenih povezan sa bombaškim napadima u Londonu 7. jula 2005. i da li je neko od njih proteklih meseci posetio Pakistan. Policija ispituje i Internet-kafee blizu domova osumnjičenih, u pokušaju da uđe u trag eventualnim mejlovima i porukama.Dok vlasti SAD užurbano proveravaju da li su britanski teroristi imali veze u SAD, pojavio se izveštaj da je barem jedan uhapšeni u Britaniji imao kontakte u Nemačkoj sa ženom jednog od osumnjičenih za napad na SAD Saidom Bahadžijem, piše nemački nedeljnik Fokus.


RTS :: Uhapšen lider ekstremističke grupe "Ponosni momci" zbog povezanosti sa upadom u Kongres\nSvet Uhapšen lider ekstremističke grupe "Ponosni momci" zbog povezanosti sa upadom u Kongres\nčetvrtak, 21. jan 2021, 07:38 -> 11:41\nBigs se pojavio pred sudom u Orlandu i potom mu je određen kućni pritvor, uz druge zabrane.\nNa pitanje Si-En-Ena o optužbama protiv "Ponosnih momaka" za upad u Kongres, Bigs je odgovorio da će se "o tome diskutovati na sudu".\nPre upada na Kapitol hil, Bigs je postavio objave na Parleru, društvenoj mreži koju je, pre gašenja, koristila krajnja desnica, u kojima je pozivao svoje pristalice da se utope u masu i ne nose odeću po kojoj bi bili prepoznatljivi, stoji u izveštaju specijalnog agenta FBI-ja.\n"Jedina stvar koju ćemo uraditi jeste da – razmišljamo kao mi! Šesti januar će biti za pamćenje", napisao je Bigs na Parleru, prema izveštaju FBI-ja u kojem stoji da je u nekim objavama spominjao i organizaciju "Antifa".\nAgenti FBI-ja su naveli da je Bigs rekao agentima da je ušao u Kongres, ali da nije koristio silu i negirao da zna bilo šta o planiranju upada na Kapitol hil.\nDžozef Bigs je bio ključna osoba u mnogim masovnim okupljanjima u koje je bila uključena grupa "Ponosni momci", a poznat je i po svojoj ekstremnoj retorici protiv članova "Antife", levičarske organizacije koja se često pojavljuje na desničarskim skupovima i sukobljava sa pristalicama desničarskih organizacija.\n"Ponosni momci" je neofašistička organizacija ekstremne desnice, čiji članovi mogu da budu samo muškarci. Osnovao ju je 2016. godine jedan od osnivača medijske grupe Vajs Gevin Mekins, koji se kasnije distancirao od grupe.\nOrganizacija smatra da su muškarci i zapadna kultura pod opsadom, a njihovi stavovi imaju elemente teorije zavere o "genocidu nad belom rasom".


April, 2007 No. 54\nBOMBA NA ANASTASIJEVIĆA – BOMBA NA MEDIJE I SVE NOVINARE\nBombaški napad na stan Dejana Anastasijevića, novinara redakcije «Vreme» (član Asocijacije medija) osudili su najviši državni funkcioneri, stranke, novinarska udruženja i nevladine organizacije. Predsednik Srbije Boris Tadić istakao je da napad na Anastasijevića predstavlja "akt najviše državne opasnosti, jer pokušaj ubistva novinara nije samo pucanje na javnu reč već napad na državu". Premijer Vojislav Koštunica je istakao da mediji u Srbiji imaju "potpunu slobodu izražavanja, ali da je od najveće važnosti da svi novinari imaju i punu bezbednost". Ovim povodom Asocijacija medija je u saopštenju za javnost, u ime svih svojih članova, istakla da: «Medijske kuće okupljene oko najmnogobrojnije medijske organizacije u zemlji – Asocijacije medija – najoštrije osuđuju bombaški napad na Dejana Antonijevića, novinara redakcije „Vremena“.\nAsocijacija medija očekuje brzu, efikasnu i uspešnu istragu svih državnih organa zaduženih za pronalaženje i privođenje pravdi počinilaca ovog zločina, kao i adekvatnu kaznu. To bi bila jedina jasna poruka države da ni na koji način neće tolerisati ometanje slobode izražavanja i rada novinara.\nAsocijacija medija skreće paznju da je bombaški napad na Dejana Antonijevića samo jedna, ali drastična epizoda nekažnjenih i nerešenih slučajeva maltretiranja novinara, pretnji rušenja njihovih radnih prava, netransparentne privatizacije brojnih medijskih kuća, olakog pokretanja sudskih procesa protiv poslenika pisane reči. Podsetili smo i prethodnih dana da su, i nakon mnogo godina, još nerazjašnjena ubistva kolega Ćuruvije, Vujasinovićke, Pantića, Jovanovića...\nAsocijacija medija smatra da napad na novinara „Vremena“ mora predstavljati tačku na kojoj država mora jasno definisati sveobuhvatno i stalno nastojanje za stvaranje boljih uslova za rad svih medijakih kuća i novinara zaposlenih u njima.\nI VELIKI I MALI - PLUS PROFIT\nAsocijacija medija bila je organizator stručnog skupa na temu «Veliki i mali u agraru – Budućnost srpske poljoprivrede». Na skupu namenjenom dodatnom informisanju novinara, koji u svojim redakcijama prate sektor poljoiprivrede, govorili su: Zaharije Trnavčević, novinar, Radovan Pejanović, profesor na novosadskom Poljoprivrednom fakultetu, Dragan Golumbović, državni sekretar u Ministarstvu za poljoprivredu i Jaroslav Stupavski, direktor sektora agrara MK Group.\nRedakcija nedeljnika «Vreme» smatrala je da stavovi izneti na ovom kupu zavređuju plasman u formi posebnog priloga listu pa je to i učinio u broju.\nAsocijacija medija za drugu polovinu septembra priprema novi susret novinara i stručnjaka za poljoprivredu.\nPRIVATIZACIJA ELEKTRONSKIH MEDIJA DO KRAJA 2007.\nSvi elektronski mediji u Srbiji moraju biti privatizovani do kraja 2007, u skladu sa zakonski utvrđenim rokovima, ali do sada nije zakazana nijedna aukcija za lokalne i regionalne RTV. Prema podacima Agencije za privatizaciju, na prodaju čeka 38 radio i televizijskih stanica, koje imaju između četiri i 110 zaposlenih. Poslednji prospekt Agencije - za "Studio B" - objavljen je u petak 6. aprila u "Politici". U njemu je navedeno da ova RTV ima 297 zaposlenih, a u 2006. imala je poslovne prihode od 4.313.946 evra i rashode od 3.887.700 evra. Prethodno su objavljeni prospekti za TV Smederevo, BC Info iz Bele Crkve, Radio Novi Bečej, Radio Ljubovija, RTV Vranje, Radio Valjevo, Radio Srbobran, RTV Krajina iz Negotina, Radio Donji Srem iz Pećinaca, RTV Inđija, RTV Sokobanja, TV Pirot, IC Bačka Topola, JIP Mladenovac, RNJP Paraćin, Radio Leskovac, Glas Podrinja iz Šapca, RTV Valjevo, Radio Smederevo, Radio Srem i RTV Podrinje iz Loznice.\nNa privatizaciju čekaju i Radio Sombor, Radio Drina iz Malog Zvornika, Radio Đerdap iz Kladova, Ibarske novosti iz Kraljeva, RTM iz Majdanpeka, RTV Ćuprija, TV Leskovac, Radio Despotovac, RTV M iz Sremske Mitrovice, RTV Zaječar, Informativni centar iz Tutina, KIC iz Bajine Bašte, Reč radnika iz Aleksinca, TV Apolo iz Novog Sada, RTV Vrnjačka Banja, RTV Kragujevac i Novi put iz Jagodine.\nIz Ministarstva kulture i medija nezvanično je najavljeno da će uskoro biti usvojen novi pravilnik o načinu privatizacije lokalnih i regionalnih radio i televizijskih stanica, koji će pojednostaviti proceduru privatizacije.\nOŠTRE REAKCIJE «STUDIJA B» NA POSTUPAK PRIVATIZACIJE\nBeogradska Radio-televizija Studio B izrazila je čuđenje zbog ispoljene žurbe u postupku privatizacije te medijske kuće. Agencija za privatizaciju objavila je, naime, u petak, 6. aprila, u listu "Politika" prospekt u kojem se svi zainteresovani za kupovinu kapitala, odnosno imovine te medijske kuće, pozivaju da odgovarajuću dokumentaciju dostave u roku od sedam dana od oglašavanja prospekta. S obzirom na to da je rok u ovakvom postupku znatno kraći i da u oglasu nema ostalih medija čiji su osnivači lokalne samouprave, nameće se pitanje da li je ispoljena žurba plod nesmotrenosti ili drugih okolnosti, navodi se u saopštenju objavljenom na sajtu Studija B. "Ističemo da su inicijativu da Studio B ostane javni regionalni servis podržali gotovo svi zaposleni", navodi se u saopštenju i dodaje da će ta medijska kuća o načinu privatizacije i tretiranju Studija B u procesu privatizacije od strane odlazeće Vlade i dalje obaveštavati javnost.\nInače mali akcionari Studija B podneli su tužbu protiv te medijske kuće i Agencije za privatizaciju u pokušaju da zaštite svoja prava i tražeći meru privremene obustave privatizacije dok se ne reše imovinsko-pravni odnosi unutar Studija B. Dragana Milićević – Milutinović, direktorka i glavni i odgovorni urednik ove medijske kuće ističe da ima najmanje milion razloga da Studio B ostane gradsko javno preduzeće jer u Beogradu živi skoro petina stanovništva zemlje, a ni jedna RTV stanica ne posvećuje svakodnevno više od četiri i po sata programa problemima grada.\nCOLOR PRES GROUP LANSIRALA JOŠ DVA MAGAZINA\nNovosadska izdavačka kuća “Color Press Group” (član Asocijacije medija) lansirala je na tržište štampe početkom aprila još dva nova magazina.\n“Top zdravlje” je magazin posvećen različitim zdravstvenim temama, bolestima savremenog čoveka, njihovoj prevenciji, ali i pravilnoj ishrani i lepom izgledu. Magazin će se jednom mesečno prodavati u Srbiji, BiH, Crnoj Gori i Makedoniji. Cena za tržište Srbije je 19 dinara.\nZa najmlađu čitalačku publiku od 3 – 9 godina, ali i njihove roditelje, „Color Press Group“ je lansirala dvomesečnik „Lepe princeze“. Magazin se štampa na 32 strane, a prodajna cena je 50 dinara.\nABC SRBIJA SAOPŠTIO REZULTATE ODITOVANJA TIRAŽA\n«Večernje novosti» su najtiražniji dnevni list, a «Svet» najtiražniji nedeljnik među listovima čije je tiraže za protekli januar i februar oditovala (verifikovala) kompanija ABC Srbija, jedina firma te vrste u regionu.\nABC Srbijas saopštila je da su u oditovanju tiraža učestvovali dnevni listovi Kurir, Mađar So, Politika, Sportski žurnal, Sport i Večernje novosti.\nNisu oditovani tiraži dnevnika Blic, Press, Danas, Dnevnik...\nKada je reč o nedeljnicima oditovan je tiraž: Blic puls, Svet, TV Novosti, Politikin zabavnik, Kurir stil, a među dvonedeljnicima oditovani su tiraži magazina: Bazar, Bravo, Bilje i zdravlje, Treće oko i Zov. U kategoriji mesečnika januarski i februarski prodati tiraži verifikovani su za: Svet kompjutera, Joy, Moja beba, Mobi, Progresiv magazin i Cord magazin.\nNajtiražniji dvonedeljnik među onima čiji su tiraži oditovani je magazin «Bravo», a najtiražniji mesečlnik je «Svet kompjutera»\nInače reč je o prvom oditovanju prodatih tiraža štampanih medija i prezentaciji rezultata verifikacije ovih podataka u Srbiji.\n«POLITICI» PLAKETA DIS-a ZA NAJBOLJI SAJT\nInternet izdanje dnevnog lista Politika (član Asocijacije medija) najbolje je u kategoriji web portala, ili sajtova - ocenio je žiri Društva za informatiku Srbije. Primajući nagradu Tatjana Petrović je istakla da je 38 odsto posetilaca sajta iz Srbije, a da su ostali posetioci iz inostranstva i sa prostora nekadašnje Jugoslavije.\nPolitikin sajt je posetiocima dostupan u ćiriličnoj i latiničnoj verziji, a uskoro će u ponudi biti i onlajn izdanje Politike na engleskom.\nU kategoriji primenjenog informacionog sistema DIS-ovu nagradu dele Telekom «Srbija» a.d. (pridruženi član Asocijacije medija) i zajednički rad «Projekat Rastko» i TIA Janus. Nagrada za primenu informatičkih proizvoda pripala je firmi «RB General Ekonomik».\n«BLIC ŽENA» REKORDER\nMagazin "Blic žena" je u nedelji između 26. marta i 1. aprila postigla rekord. Agencija "Stratedžik marketing" u svom redovnom nedeljnom izveštaju o čitanosti štampanih medija u Srbiji izvestila je da je "Blic žena" te nedelje imala 1.020.404 čitalaca.\nMilionski auditorijum čini "Blic ženu" ne samo najčitanijim domaćim časopisom već i najčitanijom novinom u regionu. U istraživanjima "Stratedžik marketinga" ni jedan časopis do sada nije zabeležio toliku čitanost. Po rezultatima ovog istraživanja „Blic ženu“ čita skoro svaka druga žena u Srbiji.\nMILION DINARA ZA OSNOVNE ŠKOLE\nU okviru akcije „Domaći zadatak za sve nas“, koju je pokrenula Narodna kancelarija predsednika Republike, Delta Holding se priključila jednokratnom donacijom od milion dinara za izgradnju toaleta u četiri osnovne škole na jugu Srbije.\nNakon detaljno sprovedene ankete, Narodna kancelarija predsednika Republike došla je do podataka da 55 odsto osnovnih škola u Srbiji nema sanitarni i mokri čvor u sastavu školskog objekta, što znači da su deca prinuđena da koriste poljski WC, bez obzira na vremenske uslove i godišnje doba.\nDonacija Delta Holdinga najveća je u okviru ove akcije do sada, a biće iskorišćena za izgradnju toaleta u osnovnim školama u selima Igroš u opštini Brus, Oreovica, opština Leskovac, Šilovo u opštini Lebane i Preseka u Babušnici. Učenici ove četiri škole u roku od dva meseca dobiće savremene, umesto dosadašnjih poljskih toaleta.\nYU PRESS PHOTO 2006.\nIzložbom najboljih i nagrađenih radova u Galeriji Artget KCB završen je konkurs novinske fotografije pod nazivom «YU-Pressphoto 2006». Za nagrade, na ovogodišnjem konkursu, takmičilo se 1.400 radova fotoreportera zaposlenih u medijskim kućama, kao i njihovih kolega, koji imaju status «slobodnjaka».\nNa izložbi su prikazana 163 rada od 45 autora, a prema oceni žirija, najbolja među najboljima je fotografija «Osmeh godine» fotoreportera Ognjena Radoševića.\nŽiri je dodelio još sedam nagrada, a nagrađeni su Miloš Bićanski, Zoran Petrović, Srđan Ilić, Oliver Bunić, Aleksandar Dimitrijević, Marko Đurica i Miloš Cvetković.\nPTT IZLET U BUDUĆNOST\nJavno preduzeće PTT saobraćaja «Srbija» (pridruženi član Asocijacije medija) uz podršku AM, organizovalo je 11. i 12. aprila za novinare redakcija elektronskih i štampanih medija promotivno putovanje gde su predstavljeni investicioni planovi ove renomirane kompanije za 2007. godinu, kao i pregled realizovanih investicija tokom 2007. godine.\nNovinari su u društvu predstavnika Pošte «Srbija» posetili poštu u mestu Veliki Crljani koja će biti adaptirana ove godine, ali i renoviranu poštu u Lajkovcu. Predstavnici medijskih kuća posetili su i poštu na Zlatiboru u kojoj je prošle godine otvoren post shop.\nNovinari su ovom prilikom upoznati sa podatkom da su ukupna finansijska sredstva potrebna za finansiranje investicija u ovoj godini 4,3 milijarde dinara. U strukturi sredstava planiranih za finansiranje kapitalnih ulaganja, dominiraju ulaganja u unapređenje i razvoj delatnosti poštanskog saobraćaja – 2.42 milijarde dinara. ?d toga je za Glavni poštanski centar planirano 400 miliona dinara, za ostale objekte 798 miliona dinara, ?? transportna sredstva 839 miliona dinara i za poštansku opremu 383 miliona dinara.\nZAVRŠEN KONKURS «BETINA FOTOGRAFIJA GODINE»\nFotoreporter skopskog "Dnevnika" Slobodan Đurić dobitnik je prve nagrade na 4. konkursu "Betina fotografija godine". Ovaj fotoreporter je dobio najviše priznanje za fotografiju "Mače".\nKonkurs "Betina fotografija godine" je od ove godine postao međunarodna smotra najboljih novinskih fotografija, koje su objavljivali mediji na području jugoistočne Evrope.\nNagrade će biti uručene dobitnicima 10. maja u 19 časova u Francuskom kulturnom centru u Beogradu, kada se otvara i izložba izabranih fotografija prispelih na konkurs.\nIzložba u FKC će biti otvorena do 20. maja, a nakon toga će moći da je vide ljubitelji fotografije u Novom Sadu od 28. maja ove godine.\nTELEKOM STBIJA NA SOUTHESTERN EUROPE BROADBAND 2007\nTelekom Srbija (pridruženi član Asocijacije medija) i ove godine je učestvovao na Međunarodnoj konferenciji Southeastern Europe Broadband 2007, drugoj po redu, koja je održana u beogradskom Sava centru. Na Konferenciji su predavači Telekoma održali prezentacije, pored najznačajnijih predstavnika ICT kompanija iz regiona jugoistočne Evrope, koji su predstavili dostignuća iz oblasti Bežičnog 3G Broadband-a, Arhitekture video mreže i IP IMS mreža.\nU Expo delu Konferencije bio je izuzetno posećen štand Telekom Srbija na kome su posetioci imali mogućnost da direktno pogledaju prezentacije svih usluga, koje pružaju Direkcija za usluge i Direkcija za mobilnu telefoniju, posebno aktuelni 3G paketi, Internet usluge kao i usluge Inteligentne mreže ( Halo plus kartica, ADSL...).\nU organizaciji kompanije TGI u beogradskom Sava Centru proglašeni su najbolji brendovi u Srbiji tokom 2006. godine. Nagrade su dodeljene u ukupno 34 kategorije, a među nagrađenima su: Vojno medicinska akademija, Zavod za transfuziju krvi, Hotel Hajat, Zoološki vrt Beograd, Lanac prodavnica Maxi, «Gorki list», «Moja kravica», «Kontiki travel», TV B92, «Nivea», «Svarovski», «Dior», «Coca Cola», «Hajneken», Viza, Neskafa...\nZa domaći superbrend proglašen je novosadski festival EXIT a najviše glasova kao strani superbrend dobio je Mercedes Benc. Naredni izbor za super brendove Srbije biće realizovan decembra 2008. godine.\nFRAME MEDIA: SVI PODACI NA IZVOLITE!\nFrame media, beogradska izdavačka kuća koja izdaje specijalizovane i stručne magazine, koji nisu namenjeni pojedinačnoj prodaji već se besplatno distribuiraju korisnicima, potrudila se da u posebnoj brošuri, objavljenoj uz najnoviji broj magazina «Market», upozna potencijalne poslovne partnere sa svim činjenicama relevantnim za saradnju.\nFrame medija je za tri od ukupno četiri svoja specijalizovana magazina potencijalnim partnerima stavila na uvid, jasno i pregledno, sve neophodne informacije o osnovnom sadržaju magazina, zatim o ciljnoj grupi, glavnim temama, dinamici izlaženja, štampanom tiražu, datumima izlaska iz štampe svih brojeva do kraja 2007. godine i rokovima za predaju oglasnih materijala za svaki pojedini magazin. Tu su i svi precizni podaci o kanalima distribucije i cenama oglasnog prostora. Frame media izdaje magazine: Market, Caffe&Bar, See Market i Ton.\nReč je o praksi koja se u medijski visoko razvijenim zemljama odavno primenjuje, a posebno kada je reč o magazinima i pospešenju prodaje oglasnog prostora u njima.\nMENJANJE NA KVADRAT\nOd 7. do 12. maja biće održana manifestacija Belgrade designe week 2007. pod nazivom „Change“. Glavni programi manifestacije biće realizovani počev od 10. maja pod nazivima: Inovation, Revolution i Evolution, a organizatori najavljuju vrh svetskog brendinga, advertajzinga, dizajna, arhitekture, izdavaštva i biznisa.\nOpširnije informacije očekuju vas na internet adresi: www.belgradedesignweek.com\nJAPANSKI AMBASADOR – FOTOGRAF\nTadashi Nagai, ambassador Japana u Srbiji, čest i izuzetno uvažavan sagovornik medijskih kuća okupljenih oko Asocijacije medija (i ne samo njih) odlučio se na nesvakidašnji diplomatski korak.\nČovek, koji pored ljubavi i naklonosti Srbiji, izuzetnu ljubav pokazuje i za fotografiju, odlučio je da 80 svojih najuspešnijih radova izloži u Sali Skupštine Grada Beograda. Izuzetna fotografska ostvarenja ambasadora Nagaia biće izloženi do 29. aprila.\nDISTRIBUIRAN APRILSKI “LINK”\nKorisnicima je upravo distribuiran najnoviji, aprilski broj časopisa “Link” koji je namenjen, pre svega, profesionalcima u elektronskim medijima. U novom broju “Link” se, pored ostalog, bavi temom dokumentarizma na tv kanalima u Srbiji ali i analizom programa hrvatske radio televizije.\nS obzirom da magazin “Link” nije u slobodnoj prodaji podsećamo vas da o načinu na koji možete da obezbedite svoj primerak, možete da se obratite na internet adresu: www.mediart.org.\nNAJVIŠE E-MAIL PONUDA ZA KUPOVINU DO SADA\nIstraživanje stručnjaka britanske Direkt Marketing Asocijacije pokazuje da su Britanci tokom 2006. godine, u odnosu na prethodnu godinu, primili čak 37 odsto više e-mail poruka kojima se pozivaju na najrazličitije kupovine, ili im se nude raznovrsne usluge i servisi.\nZaključak je da «proizvođači» ove vrste poruka koriste sve sofisticiranije alate za «bušenje zaštitinih zidova» instaliranih na korisničkim računarima.\nSve zainteresovane stručnjake u oblasti distribucije štampe, koji su zainteresovani za sticanje novih znanja u ovoj delatnosti podsećamo da IFRA organizuje 31.maja i 1. juna u Istambulu 4. Internacionalnu konferenciju o novinskoj distribuciji.\nVrhunski stručnjaci iz USA, Nemačke, Norveške, Danske, Švedske, Velike Britanije i Turske govoriće na ovom skupu o upravljanju distribucijom u okviru četiri glavne teme i to: distribucija preetplate, distribucija pojedinačnih primeraka do prodajnih mesta, internacionalna distribucija i distribucija besplatnih novina.\nSve informacije o uslovima za učešće na ovoj konferenciji mogu se pronaći na internet adresi: www.ifra.com/events.\nBERTELSMAN KUPIO BOOKSPAN\nNajveći evropski medijski konglomerat, nemačka kompanija Bertelsmann sporazumela se da od suvlasnika Bookspan-a, kompanije Time Inc. otkupi akcije u jednom od američkih najvećih knjižarskih klubova za 111,8 miliona dolara.\nNa ovaj način, nemački medijski gigant postao je jedini vlasnik Bookspan-a.\nSa osam miliona članova i više od četrdeset najrazličitijih klubova Bookspan ostvaruje godišnji promet od oko 520 miliona evra.\nBertelsmann, koji od 2005. godine poseduje i Random House muzičke i DVD klubove, na ovaj način je postao najznačajnija kompanija u ovoj medijskoj oblasti.\nKONKURENTI STRAHUJU OD GUGLA\nVodeći web pretraživač, kompanija Google sprema se da pruži prave i održive odgovore antimonopolskoj komisiji od koje su rivali, odnosno druge srodne firme tražile da se detaljno ispita način i modalitet kupovine internet oglasne kompanije DoubleClick za 2,28 milijardi dolara.\nOvaj poslovni potez kompanije Google ujedinio je na drugoj strani takve kompanije kao što su Microsoft, Yahoo, AT&T, Time Warner i druge, koje su izrazile bojazan da će Google ostvariti monopolski položaj na tržištu internet oglašavanja.\nSLOVENIJA: RAZVOJ MEDIJA NAJAVLJUJE PROMENE U RADU PR\nPeta Međunarodna konferencija o komuniciranju u praksi biće održana se 17. i 18. maja ove godine ponovo u Portorožu. Organizatori tradicionalnog međunarodnog susreta komunikatora, Londonska škola za odnose s javnošću (LSPR) i Slovenačko udruženje za odnose s javnošću (ZOJS), pobrinuće se za zanimljive sagovornike na temu razvoja i promena medija, njihovog uticaja na rad komunikatora i uticaja na različite javnosti. Svake godine konferenciji prisustvuju praktičari iz oblasti komuniciranja i medija iz jugoistočne i srednje Evrope.\nViše informacija o ovom skupu možete pronaći na internet adresi: www.portoroz-conference.com.\nUNILEVER ŠTEDI ISTRAŽUJUĆI PUTEM INTERNETA\nOslanjajući se na dobre rezultate internet istraživanja o stavovima i mišljenima potrošača moćni Unilever će nastaviti da povećava ulaganja u ovaj oblik istraživanja tržišta.\nNa globalnom planu kompanija Unilever u istraživanja tržišta investira oko 401,8 miliona dolara, a stručnjaci ove komppanije su izračunali da bi insistiranjem na istraživanjima putem interneta ovaj trošak mogao da se smanji za oko deset procenata.\nUštede, međutim, nisu jedini razlog za ovakvu odluku. Unileverovi stručnjaci, naime, tvrde da su podaci dobijeni putem interneta u nekim zemljama mnogo upotrebljiviji i pouzdaniji nego oni koji su prikupljeni klasičnim metodama istraživanja tržišta.\nCBS KONAČNO I U ONLAJN VERZIJI\nMreža CBS je poslednji emitter u SAD koji je objavio da će programi ove kuće uskoro postati dostupni i onlajn korisnicima zahvaljujući potpisivanju ugovora sa partnerima kao što su Microsoft, AOL i Comcast.\nNa ovaj način CBS-ovi programi poput CSI, ili Show David Latterman, biće besplatno dostupni na internetu, gde će njihovo emitovanje biti podržano oglasnim sadržajima.\nMARDOK SAZVAO KONFERENCIJU O DIGITALNOJ BUDUĆNOSTI\nŠef šefova Mardok medijskog klana, Rupert Murdoch sazvao je za naredni mesec skup više od 50 najznačajnijih šefova u svojim kompanijama, koji će na sastanak u Kaliforniji stići sa sve četiri strane sveta ove globalne medijske imperije.\nGlavna tema trodnevnog skupa posvećena je News Corporation-s digitalnoj budućnosti, u koju je moćni medijski “klan” u proteklom periodu neštedimice investirao.


Korona virus: Zašto će Merkel možda pomoći finansiranje plana za oporavak Evrope – RTVM info\nIdeja da bogatije zemlje članice treba da budu odgovorne za dugovanja i propuste siromašnijih nije dobro prolazila u Berlinu, dok je ideja „korona obveznica”, koje su energično tražile brojne članice, terala ministre da ispljunu kafu u šolju.\nI kao što Merkel voli da ponovi: „Nemačka napreduje samo ako EU napreduje”.\nKatja Lajkert, potpredsednica Merkeline poslaničke grupe CDU-CSU, pozdravila je inicijativu kao „značajan politički gest koji će pomoći obnavljanju političkog poverenja u budućnost Evrope”.\nAli najvažnije od svega, imajući u vidu da će novac biti dodeljivan u formi grantova regionima i industrijama za koje se smatra da su bili najteže pogođeni krizom, Lajkert kaže da će „uslovnost takođe biti veoma važna”.\nOna kaže, na primer, da bi fond trebalo da se koristi za „omogućavanje budućih ulaganja… u digitalizaciju ili transformaciju u održivu ekonomiju”.\nI dok ona ističe da među glasačima primećuje „ogromnu podršku evropskim rešenjima u vreme krize”, Lajkert dodaje da je ona ograničena i kaže da „moramo da se postaramo da povećana javna potrošnja na evropskom nivou stvara evropsku dodatu vrednost”.\nEvropska takozvana „štedljiva četvorka” nastavlja da se protivi planu, zabrinuta da će to stvoriti budući presedan.


Lajović: Možda je ovo jedan od poslednjih mečeva koje ćemo igrati kod kuće - Sportske vesti - Savremenisport.com\nNaslovna :: Sportske vesti ::\tLajović: Možda je ovo jedan od poslednjih mečeva koje ćemo igrati kod kuće\nLajović: Možda je ovo jedan od poslednjih mečeva koje ćemo igrati kod kuće\nLajović je za Dejvis kup ekipu imao je vatreno krštenje u Nišu protiv Švedske februara 2012. kada je u petom meču savladao Filipa Prpića. Srbiju je predstavljao i u finalu Dejvis kup takmičenja 2013. u beogradskoj Areni u singl mečevima protiv Stepaneka i Berdiha. Meč u Novom Sadu (prvo kolo Svetske grupe 2014. Srbija - Švajcarska) Lajoviću donosi ulogu prvog reketa Srbije u ovom susretu, važan poen Srbiji 2014. doneo je za opstanak u Svetskoj grupi u susretu sa Indijom. U rodnom Beogradu, na stadionu Tašmajdan jula 2016. kao prvi reket tima Srbije borio se za pobedu naše zemlje nad jednom od najvećih teniskih sila u istoriji, selekcije Velike Britanije koja je vlasnik deset Dejvis kup trofeja. Srbiju je predvodio i u polufinalu Svetske grupe Dejvis kupa 2017. protiv Francuske u Lilu, u meču protiv selekcije SAD (najtrofejniji tim u istoriji Dejvis kupa, vlasnici 32 titule) u Nišu ove godine. Dušan je od debitantskog meča do sada odigrao 15 mečeva u Dejvis kupu i zabeležio osam pobeda. Vreme je za novi sjaj u nacionalnom dresu.


Parkovi i igrališta po ekološkim principima u Beogradu\nNaslovna » BG svaštara » Ekologija » Parkovi i igrališta po ekološkim principima u Beogradu\nNeko drugi 10. septembar 2013. Ekologija Komentari su isključeni na Parkovi i igrališta po ekološkim principima u Beogradu\nBeograd bi uskoro mogao da dobije nove parkove i igrališta, izgrađena i opremljena po ekološkim principima, najavilo je Udruženje građana „Beogradski festival cveća“ (BFC).\nNa takvoj pripremi otvorenih, javnih, urbanih prostora – parkove i igrališta, radiće se u saradnji s partnerima iz zemlje i inostranstva. Osnovna ideja je da se u Beogradu nekoliko lokacija prilagodi zdravom odrastanju dece, po uzoru na otvoren javni gradski prostor u Švedskoj.\nU parkovima i na igralištima u Stokholmu koja su nedavno posetili predstavnici BFC i Urbanističkog zavoda Beograda, dominiraju kreativna i inovativna rešenja za najmlađe. Prednost se daje prirodnim materijalima, a ne serijski proizvedenim spravama od veštačkog materijala.\nU Beogradu kao u Švedskoj\nStručnjaci prilikom projektovanja takvih prostora polaze od toga da je za zdrav rast i razvoj dece veoma važno da provode dosta vremena napolju, u prostoru koji je dobro planiran, ali ne i „predizajniran“, već prirodan, kako bi deca mogla da kroz igru istražuju i upoznaju prirodno okruženje.\n– Deci je, zbog vitamina D, potrebno sunce, a boravak napolju, u prirodnom ambijentu, koistan je i jer zelenilo opušta – rekla je naučnik i istraživač Karolinska Instituta za medicinska istraživanja iz Stokholma Cecilia Boldeman.\nPo njenim rečima, da dečja igrališta ne bi bila preterano izložena UV zračenju, otvoreno nebo treba da bude do polovine veličine igrališnog prostora. Igrališta moraju da obiluju zelenilom i stazama za šetnju, sa što manje prepreka i ograđenog prostora – da deca osete i istražuju prirodu i kreću se što slobodnije.\n– Upotreba što više prirodnih elemenata samo može pospešiti dečju spoznaju o životnom okruženju. To podrazumeva boravak napolju i kada pada kiša ili veje sneg, a veoma pozitivno na decu može uticati i prisustvo što većeg broja životinja – rekla je Boldeman.\nDeca u simbiozi sa prirodom\nPredsednica BFC i istraživač na tom projektu Ivana Malinović rekla je da „prostore želimo da prilagodimo da budu adekvatni za korišćenje u različitim klimatskim uslovima kako bi se deca navikla da budu u simbiozi sa prirodom, jer to ima veliki značaj za njihovo fizičko i mentalno zdravlje. Ako to detetu rano usadite, ono će postati svesnije životne sredine koja ga okružuje i bolje će se odnositi prema njoj“.\nKako je kazala, sada postoji velika nesrazmera u sadržaju koje otvoreni javni prostori nude deci školskog uzrasta i ostalom stanovništvu.\n– Fokusirani smo u projektu na otvorene javne urbane prostore i na sadržaje koje oni mogu da ponude školskoj deci u njihovo slobodno vreme. To su parkovi ili mesta sa sadržajem i za sve ostale grupe korisnika: od male dece, preko omladine, do zrelih ljudi i penzionera – rekla je ona.\nPo njenim rečima, Beogradu nedostaje takav strateški pristup, ali i dizajn sadržaja jer su deca školskog uzrasta zanemarena i „izopštena“ iz procesa kreiranja otvorenih javnih prostora.\n– Istraživanju u ovoj oblasti se već posvećuje velika pažnja u svetu, i to i nama predstoji da bi Beograd dobio ovakve prostore. Došli smo do okvira koji su to prostori i u kojem pravcu treba da se kreće strategija. To bi bili mali prostori između blokova i zgrada, nadohvat detetu, gradski javni prostori koji bi bili namenjeni svima, kao i školska dvorišta jer su deca već tu i tu se osećaju bezbedno. Idejni koncept za takve prostore postoji i tome ćemo posvetiti praktične radionice namenjene profesionalcima i donosiocima odluka u ovoj oblasti, kako bismo došli do konkretnih lokacija koje će se opremiti po meri deteta – rekla je Malinović.\nProstor po meri deteta\nProjekat čiji je cilj da kreira i razvija urbani prostor po meri deteta, BFC je pokrenuo u saradnji sa Evropskim centrom za mir i razvoj Univerziteta UN u Beogradu (ECPD). U razvoju tog projekta partner je švedska firma SWECO što je podržao i omogućio Švedski Institut. Podršku su dali i Sekretarijat za zaštitu životne sredine i Zavod za urbanizam Grada Beograda.\nTema izgradnje parkova i igrališta po ekološkim principima postavljena je kao programska okosnica 4. Beogradskog festivala cveća koji će ovo meseca okupiti urbaniste, pejzažne i druge arhitekte radi razmene znanja i dobre prakse izmedju švedskih i domaćih stručnjaka. Cilj je i da se ponude prvi kreativni i strateški odgovori na pitanje o tome u kojoj meri urbanizam Beograda uzima u obzir razvojne potrebe školske dece.\nU javnim prostorima Beograda danas dominiraju klasična igrališta koja zadovoljavaju potrebe dece do sedam godina, ili teretane na otvorenom koje odgovaraju potrebama odraslih ljudi. (Zelena Srbija)\nTagovibg svaštara deca dub ekologija igrališta parkovi vesti\nPrethodni Izložba Zajednička domovina. Ilustrovani Delibes, do 28. septembra\nSledeći Warehouse: DJ Steve Bug, 28. septembra


PRESS: ODRŽAN SASTANAK PREDSTAVNIKA LOKALNE UPRAVE SA UGOSTITELJIMA I TURISTIČKOM PRIVREDOM – Radio Herceg Novi\n20. Januar, 2020 10:16 pm\nHomeDruštvoPRESS: ODRŽAN SASTANAK PREDSTAVNIKA LOKALNE UPRAVE SA UGOSTITELJIMA I TURISTIČKOM PRIVREDOM\napr. 05, 2019 at 1:44 pm\nprije 10 mjeseci nema komentaraOpština Herceg Novipotpredsjednik OHN Miloš Konjevićsastanak sa ugostiteljima i privredom\nU Velikoj sali Skupštine opštine Herceg Novi danas je održan sastanak predstavnika lokalne samouprave i preduzeća čiji je osnivač Opština sa ugostiteljima i turističkom privredom. Najviše primjedbi i pitanja bilo je na temu čistoće, ali i na temu odluke Ministarstva održivog razvoja i turizma i JP Morsko dobro o uklanjanju privremenih objekata iz zone morskog dobra, saopštavaju iz opštinske Službe za informisanje.\nDirektor gradske Turističke organizacije Pavle Obradović zamolio je privrednike da što prije formiraju svoje udruženje, koje bi riješavalo vitalne probleme iz ove oblasti.\nMarija Andrić, načelnica Službe komunalne policije i inspekcijskog nadzora, naglasila je da anonimne prijave dozvoljava zakon Crne Gore i da je tu komunalna inspekcija nemoćna. Ona je naglasila da je, iza Službe na čije je čelu, mučan period obilježen nasilnim priključcima i ostalim nezakonitim postupcima. Zamolila je prisutne da zaključe ugovore sa Čistoćom, što bi doprinijelo rješavanju problema čišćenja, održavanja javnih površina i odvoza otpada. Andrić je zaključila da subjekti koji su u prethodnom periodu bili „problematični“ nisu prisutni.\nVećina učesnika se pohvalno izrazila o nedavno završenom Prazniku mimoze, mada je bilo prigovora što je centar grada ostao bez važnijih dešavanja u okviru praznika.\nSastanku sa ugostiteljima i turističkom privredom prisustvovali su i sekretarka za turizam, ekonomski razvoj i preduzetništvo Suzana Memarović i sekretarka za prostorno planiranje i izgradnju Marina Sekulić.\nTagovi:Opština Herceg Novipotpredsjednik OHN Miloš Konjevićsastanak sa ugostiteljima i privredom\nFUDBAL – BOŽIDAR MATEJIĆ NA PRIPREMAMA U15 REPREZENTACIJE CRNE GORE


Vlada predložila uzimanje kredita od 15 miliona kod Prve banke | Analitika - Informativni Portal\nVlada predložila uzimanje kredita od 15 miliona kod Prve banke\nShodno odredbama Zakona o budžetu Crne Gore za 2017. godinu, Vlada je usvojila Informaciju o dugoročnom zaduživanju u cilju obezbjeđivanja dijela nedostajućih sredstava za finansiranje budžeta za 2017. godinu s Predlogom ugovora o kreditu između Vlade Crne Gore - Ministarstva finansija i Prve banke Crne Gore a.d. Podgorica, u iznosu od 15 miliona eura, saopšteno je nakon današnje 17. sjednice Vlade kojom je predsjedavao potpredsjednik Milutin Simović.\nObjavljeno: 16. 03. 2017 - 18:51 Promjenite veličinu teksta: A A A\nNa njoj je utvrđen Predlog zakona o izmjenama i dopunama Zakona o zdravstvenom osiguranju kojim je propisan potpun obuhvat lica koja treba da imaju svojstvo osiguranika, saopšteno je iz Služba za odnose s javnošću Vlade Crne Gore.\n- Takođe, u cilju usaglašavanja sa ovim Zakonom, utvrđen je i Prijedlog zakona o izmjenama Zakona o doprinosima za obavezno socijalno osiguranje. Utvrđen je i Predlog Zakona o izmjenama i dopuni Zakona o eksproprijaciji. Razlozi za izmjene ovog zakona sadržani su u potrebi da se njegove odredbe usklade sa novim Zakonom o upravnom postupku, kao i u potrebi da se otklone određeni nedostaci i biznis barijere, uočeni u dosadašnjoj primjeni važećeg Zakona - precizira se u saopštenju.\nU sklopu usaglašavanja zakonskog okvira u unutrašnjem pravnom sistemu, Vlada je utvrdila Predlog zakona o izmjenama i dopunama Zakona o eksplozivnim materijama. Ovim dokumentom pojedine odredbe su preciznije i jasnije definisane, čime se obezbjeđuje njihova efikasnija primjena u praksi.\n- Vlada je donijela Uredbu o izmjenama i dopunama Uredbe o Generalnom sekretarijatu Vlade Crne Gore, kao i Uredbu o izmjeni i dopuni Uredbe o kriterijumima za untrašnju organizaciju i sistematizaciju poslova u organima državne uprave. Izmjenama su stvoreni uslovi da se poslovi iz nadležnosti Generalnog sekretarijata Vlade, koji su se obavljali u okviru unutrašnjih organizacionih jedinica – Kancelarije za borbu protiv trgovine ljudima i Kancelarije za saradnju s nevladinim organizacijama – prenesu u nadležnost resornih ministarstava. U tom smislu, predviđeno je i osnivanje nacionalnih kancelarija u ministarstvima, tako da će poslove predlaganja, praćenja i primjene mehanizama za eflkasnu borbu protiv trgovine ljudima, vršiti Ministarstvo unutrašnjih poslova, dok će poslove razvijanja saradnje organa državne uprave i nevladinih organizacija, kao i posIove u vezi sa programiranjem i upravljanjem fondovima Evropske unije, namijenjenim nevladinim organizacijama čije je sjedište u Crnoj Gori, vršiti Ministarstvo javne uprave. Donijeta je i Uredba o Kabinetu predsjednika Vlade Crne Gore kojom se određuju djelokrug, organizacija poslova i druga pitanja od značaja za rad Kabineta predsjednika Vlade Crne Gore - dodaje se u saopštenju.\nVlada je odgodila odlučivanje o Predlogu uredbe o izmjenama i dopunama Uredbe o organizaciji i načinu rada državne uprave, radi dodatnog usaglašavanja pojedinih odredbi.\nUsvojen je Izvještaj o stanju u Vojsci Crne Gore za 2016. godinu, te tom prilikom naglašeno da su se u godini kada je obilježeno deset godina od formiranja Vojske Crne Gore, izgradanja operativnih sposobnosti, implementacija modernih standarda i učešće u međunarodnim mirovnim operacijama bili glavni prioriteti Vojske. Na ovaj način, dodaje se, pripadnici Vojske dali su svoj doprinos ostvarenju strateških ciljeva Crne Gore – integraciji u evropske i evroatlantske organizacije.\n- Usvojen je i Izvještaj o realizaciji Nacionalnog programa razvoja sporta u Crnoj Gori za 2016. godinu. U raspravi je navedeno da je novoformirano Ministarstvo sporta predložilo za Program rada Vlade za 2017. godinu donošenje novog strateškog dokumenta u ovoj oblasti za period 2018-2021. U ciju izrade novog Nacionalnog programa, a imajući u vidu da će, uz vrhunski sport, posebna pažnja biti posvećena školskom sportu i školskoj sportskoj infrastrukturi, Ministarstvo sporta je započelo obilazak osnovnih i srednjih škola u cilju sagledavanja stanja sportske infrastrukture i predloga za unapređenje školskog sporta. Takođe, Ministarstvo sporta je uspostavilo saradnju sa lokalnim samoupravama radi prikupljanja neophodnih podataka za izradu plana sanacije i izgradnje sportske infrastrukture na teritoriji Crne Gore. Jedna od tema saradnje sa lokalnim samoupravama biće i izrada lokalnih strategija za oblast sporta koje će biti usklađene sa Nacionalnim programom. Posebna pažnja biće posvećena i povećanju učešća lica sa invaliditetom u sportskim aktivnostima - precizira se u saopštenju.\n- Prilikom utvrđivanja današnjeg dnevnog reda, na zahtjev predlagača, povučene su radi dodatne obrade tačke koje su bile predložene pod brojem 11. i 16. - Predlog plana redovnog i investicionog održavanja, rekonstrukcije i izgradnje državnih puteva za 2017. godinu i Izvještaj o realizaciji Plana redovnog i investicionog održavanja, rekonstrukcije i izgradnje državnih puteva u 2016. godini i Informacija o realizaciji koncesionog ugovora o korišćenju šuma, zaključenog sa DOO „Vektra Jakić“ Pljevlja, broj 482, od 17.04.2007. godine, s predlogom za obnavljanje doznake za zaduženu a neposječenu drvnu masu, kao i definisanje buduće dinamike implementacije ugovora - navode iz Vlade.\nPodsjećamo, na sjednici je donijeta Odluka o privremenom ograničenju izvoza određenih drvnih sortimenata, kojom je zabranjen izvoz iz državnih šuma, dok je izvoz iz privatnih šuma moguć samo uz prethodno izdato rješenje.\nTagovi: Vlada Zaduženja Kredit Prva banka Zdravstvo Sport Šume


Dačić za Tas: Srbija zahvalna, neće uvoditi sankcije Rusiji\nIzvor: RTS, 26.Nov.2018, 19:37\nMinistar spoljnih poslova Srbije Ivica Dačić rekao je za rusku agenciju Tas da je Srbija zahvalna Rusiji za podršku teritorijalnom integritetu Srbije, te dodao da Srbija ne planira da uvede sankcije Rusiji.\n"Rusija podržava teritorijalni integritet Srbije, uključujući i pitanje Kosova i Metohije. Zahvaljujemo Rusiji za njenu nedavnu podršku na zasedanju Generalne skupštine Interpola", rekao >> Pročitaj celu vest na sajtu RTS << je Dačić u Arhivu Jugoslavije, gde je otvorena izložba o 180 godina bilateralnih odnosa Srbije i Rusije.\nSrbija se danas nalazi na evropskom putu, ali evropski put neće biti prepreka za dobre donose sa Rusijom, rekao je šef srpske diplomatije i naglasio da Srbija neće uvesti sankcije Rusiji.\nDačić se osvrnuo na energetiku, te naveo da Beograd pozdravlja plan Moskve da izgradi gasovod "Turski tok" preko teritorije Srbije.\n"Turski tok obezbediće Srbiji gas i pretvoriće je u tranzitnu zemlju", rekao je Dačić.\nVostok.rs: Srbija zahvalna Rusiji na podršci u Interpolu\nDačić: Srbija zahvalna za podršku teritorijalnom integritetu, neće uvoditi sankcije Rusiji\nIzvor: Večernje novosti, 26.Nov.2018\nSrbija se danas nalazi na evropskom putu, ali evropski put neće biti prepreka za dobre donose sa Rusijom, rekao je šef srpske diplomatije Ministar spoljnih poslova Srbije Ivica Dačić rekao je za rusku agenciju Tass da je Srbija zahvalna Rusiji za podršku teritorijalnom integritetu...


Scena iz filma "Koriolan" jednog od prvih holivudskih filmova snimljenih kod nas\nOKevin Kostner na snimanju filma „Three Days To Kill“\n"Mi smo cenovno konkurentni, a imamo i dobre ekipe sa kojima stranci saradjuju. Oni ovde osećaju profesionalni nivo kao bilo gde drugde u svetu i ta ocena nam dovodi sve veće i raznovrsnije projekte", istakla je ona.\n"Ima mnogo toga što mi kao zemlja možemo da ponudimo i u čemu smo vrlo kvalitetni, što nam vrlo lako ostvaruje prohodnost na medjunarodnom tržištu. Kao i u svakoj profesionalnoj branši, to se pročuje i jedan dobar projekat povuče za sobom nove", istakla je menadžerka SFA.\nUz promociju i saradnju s međunarodnim producentima, SFA će se sve više okretati i domaćem sektoru, jer su javne ustanove, preduzeća i lokalne samouprave neophodne radi izdavanja raznih dozvola i omogućavanja da jedna produkcija nesmetano teče. Najveći deo stranih projekata snima se u Beogradu. Ekipe biraju lokacije koje su im logistički najzgodnije, ali se SFA trudi da i druge delove Srbije prikaže i animira.\nNa pitanje koliko sve to znači u novcu, odgovara da je teško dati precizne podatke, ali da "od 2009. kada je SFA počeo rad, više od 50 miliona evra iznosi ukupna vrednost produkcija koje su došle u zemlju, uzimajući u obzir sve vrste projekata - film, te-ve, reklame".\n"Procenjujemo da je to godišnje desetak miliona evra koje zaradjujemo na ovom nivou. Ali, da bismo zaokružili paket koji nudimo strancima, da bismo Srbiju učinili još konkurentnijom u odnosu na zemlje u okruženju, treba uvesti podsticajne mere kakve one već primenjuju", naglasila je ona.\nU ovom poslu prednjače Mađarska i Češka, a značajne su i Hrvatska, Rumunija i Bugarska. Uvođenjem podsticajnih mera koje daje država za strane producente, još veći broj projekata mogao bi da bude privučen u Srbiju, pa bi veći bio i godišnji priliv po tom osnovu.\n"To treba da uradi vlada. Predlog smo već poslali i u Ministarstvo kulture i u Ministarstvo finansija. Predlog je dobio određena odobrenja, ali se još čeka da udje u proceduru usvajanja. Pratimo dešavanja na svim rastućim tržištima, u ekonomskom i u kinematografskom pogledu. Tako smo u februaru imali u Beogradu prvu južnokorejsku produkciju, a ta zemlja snima 180 filmova godišnje", rekla je Božanićeva.\n"Njena ideja je da se organizuje odlazak u Indiju. Cilj posete bio bi da se napravi prvi kontakt. Mi smo za to vrlo zainteresovani i nadamo se da će već krajem ove i početkom naredne godine biti nešto realizovano na tom planu", rekla je menadžerka SFA. napominjući da su to tek prvi koraci, ali jako značajni jer dolaze od ambasade zemlje sa najobimnijom filmskom produkcijom na svetu.


Predlog da Konferencija o budućnosti Evrope počne u Dubrovniku 9. maja - Svet - Dnevni list Danas\nPočetna » Svet » Predlog da Konferencija o budućnosti Evrope počne u Dubrovniku 9. maja\nPredlog da Konferencija o budućnosti Evrope počne u Dubrovniku 9. maja\nPotpredsednica Evropske komisije Dubravka Šuica predložila je danas na sastanku predsednika parlamentarnih odbora za evropska pitanja članica EU (COSAC) u Zagrebu da Konferencija o budućnosti Europe počne u Dubrovniku 9. maja, prenela je Hina.\n0Piše: Beta 20. januara 2020. 16.20 Izmenjeno: 16.28\nKao potpredsednica EK za demokratiju i demografiju, Šuica je zadužena za organizovanje Konferencije o budućnosti Evrope koja bi trebalo da počne 9. maja 2020, na Dan Europe i da traje dve godine.\nTeme, okvir i formu još treba da usaglase Komisija, Savet i Evropski parlament.\nKonferencija je zamišljena kao forum za povezivanje evropskih građana, civilnog društva i evropskih institucija s ciljem da Evropljani kažu kakvu Uniju žele i kako njome upravljati.\nPredviđa se da kroz narodne skupštine, agore, više od hiljadu običnih građana raspravlja i iznosi svoje ideje o budućnosti EU.\nPredlog je da bude šest takvih agora sa po 200 – 300 građana u svakoj, među kojima najmanje troje iz svake države članice, a šest tematskih agora održavalo bi se u raznim delovima Unije. Ali, iznad agora bi postojali politički zvaničnici i birokrate koji će ideje građana pretakati u predloge odluka.\n„Cilj konferencije je uspostaviti pravu vezu između razmišljanja građana i donošenja političkih odluka“, kazala je Šuica i napomenula da je predsednica EK Ursula fon der Lajen obećala da će uzeti u obzir mišljenja građana.\nŠuica je istakla da se ne isključuje ni promena Ugovora o EU, ako se pokaže da je to zahtev građana, iako se Komisija ne zalaže za to.\nDubravka Šuica, Konferencija o budućnosti EvropeZagreb\nU Sarajevu počela konferencija o zapošljavanju na Zapadnom Balkanu\nPotpisana Deklaracija o političkoj budućnosti moderne evropske Srbije\nProblemi u jugoistočnoj Evropi o kojima EU ne sme više da ćuti


Najpovoljnije knjigovodstvene i računovodstvene usluge\nNajpovoljnije knjigovodstvene i računovodstvene usluge Beograd Zvezdara\nSlobodana Principa 4, 11050 Beograd,Zvezdara\nNajpovoljnije knjigovodstvene i računovodstvene usluge Beograd Zvezdara |\n"Agencija Voja" posluje od 2002. godine na teritoriji Srbije sa sedištem u Beogradu. Nalazimo se na adresi Slobodana Principa 4.Kod nas rade iskusne knjigovođe koje svaki posao obavljaju temeljno i u skladu sa dogovorenim vremenskim rokom.\nMnogi klijenti odlučili su se za saradnju s nama jer se ističemo kvalitetom pruženih usluga i pristupačnim cenama, pridržavamo se dogovorenih rokova i spremni smo na svaki oblik saradnje.\nU našem sastavu imamo 4 zaposlena radnika, a radno vreme nam je radnim danima od 09 do 17h.\nZa dodatne informacije nas možete kontaktirati putem telefona ili nam pošaljite upit na e-mail adresu agencijavoja@neobee.net.


Informatika od naredne školske godine obavezan predmet | Beogradske vesti\nDržavni sekretar Ministarstva trgovine, turizma i telekomunikacija Vlade Republike Srbije Tatjana Matić pozdravila je danas odluku Nacionalno-prosvetnog saveta da se informatika i računarstvo uvede u obavezno osnovno obrazovanje od petog razreda, počev od naredne školske godine.\nMatić je tim povodom ocenila da će novi nastavni plan doprineti unapređenju digitalne pismenosti kod dece, što je uslov za njihov uspešan društveni razvoj u globalnom okruženju i otklanjanje digitalnog i ekonomskog jaza.\nTakođe, kako je dodala, sistemski pristup edukaciji o novim tehnologijama omogućiće i povećanje kadrovskih kapaciteta u ovoj oblasti, kao i podizanje digitalne bezbednosne kulture kod novih generacija.\nOna je podsetila na to da resorno ministarstvo, u susret uvođenju informatike kao obaveznog predmeta, sprovodi drugi po redu IT karavan, od 12. aprila do 25. maja u školama, kulturnim centrima, fakultetima i drugim institucijama, sa prezentacijama za osnovce o korisnoj i bezbednoj upotrebi novih tehnologija, programiranju i robotici.\nNacionalni prosvetni savet usvojio je predlog da informatika i računarstvo budu obavezni za učenike petog i šestog razreda, dok će sadržaj novog programa koji će petaci imati od jeseni, biti razmatran na sednici koja je zakazana 9. maja, navodi se u saopštenju Ministarstva trgovine, turizma i telekomunikacija.\nPosted in Beograd i KulturaTagged #Tatjana Matić\nUbacivanje listića rezultat šale\nУто апр 11 , 2017\nMinistarstvo unutrašnjih poslova saopštilo je da je, u saradnji sa nadležnim tužilaštvom, rasvetlilo poreklo snimka objavljenog na društvenim mrežama na kom se vidi ubacivanje u kutiju listića koji podsećaju na birački materijal i da je reč o šali. MUP je istragom utvrdio da se ubacivanje pomenutih listića odigralo u privatnoj […]\n„Stolice: vekovi trajanja” u Muzeju primenjene umetnosti


Vojvodini 20 miliona evra za rehabilitaciju puteva - GRENEF\nPredsednik Pokrajinske vlade Igor Mirović i potpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović, održali su sednicu Radne grupe za praćenje realizacije velikih infrastrukturnih projekata koji se odvijaju na teritoriji AP Vojvodine.\nŽeželjev most će biti otvoren za saobraćaj 2018.\nMihajlović je rekla je da je vrednost infrastrukturnih projekata koji se realizuju u Vojvodini gotovo dve milijarde evra, samo u oblasti železnice, a da se u održavanje i rehabilitaciju puteva u Vojvodini ulaže 20 miliona evra.\n– U 2018. nas na proleće očekuje puštanje železničkog i drumskog saobraćaja na Žeželjevom mostu, potom i završetak svih pristupnih saobraćajnica – navela je ministarka, javlja Tanjug.\nIzgled Žeželjevog mosta, Novi Sad\nMinistarka je rekla da na pruzi Beograd–Budimpešta predstoji nastavak radova na dve deonice, na kojima je izvođenje već počelo, i potpisivanje komercijalnog ugovora za treću deonicu, od Novog Sada do Subotice.\n– U januaru se raspisuje tender za nastavak radova na Ipsilon kraku kod Subotice, a kroz program „Puteva Srbije“ obezbeđeno je da praktično nema dela Vojvodine u kom neće biti rađena rehabilitacija ili održavanje nekog puta – rekla je Mihajlović u izjavi medijima nakon sednice Radne grupe.


GOMEX - Obrok za porodicu\nU nedelju, 12. septembra, održana je humanitarna akcija u supermarketu Gomex Total u Zrenjaninu. Udruženje građana ŽAD i Pokret gorana Zrenjanina bili su inicijatori akcije "Solidarna kuća" kojoj se pridružilo nekoliko zrenjaninskih ekoloških i humanitarnih organizacija, kako bi pomogli finansijski i zdravstveno ugroženim sugrađanima, samohranim roditeljima, starijima sa ograničenim kretanjem i svima kojima je pomoć potrebna.\nProstor i podršku ovoj humanoj akciji pružila je kompanija Gomex.\nPrikupljene donacije distribuira organizacija Obrok za porodicu Zrenjanin, koja svakodnevno obezbeđuje obrok za tridesetak porodica u našem gradu. Osim hrane i odeće, sakupljaju se sve moguće potrebštine, između ostalog i lekovi... Grupa je oformljena krajem januara, a već sada okuplja preko 2300 članova.